**Konkurso sąlygų 6 priedas**

**Pirkimo sutarties projektas**

**LAZDYNŲ PELĖDOS G., PALAUKIO G., IR ŽEMAITĖS G. KURŠĖNŲ M. ŠIAULIŲ R. REKONSTRAVIMO darbŲ RANGOS SUTARTIS**

2025 m. \_\_\_\_\_\_\_\_\_ \_\_ d. Nr. \_\_\_\_\_\_\_\_\_\_\_\_\_

Šiauliai

Biudžetinė įstaiga **Šiaulių rajono savivaldybės administracija**, pagal Lietuvos Respublikos įstatymus veikianti įstaiga, juridinio asmens kodas 188726051, kurios buveinė įregistruota adresu: Vilniaus g. 263, 76337 Šiauliai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus Gipoldo Karklelio, veikiančio pagal Šiaulių rajono savivaldybės administracijos nuostatus, patvirtintus Šiaulių rajono savivaldybės tarybos 2025 m. balandžio 29 d. sprendimu Nr. T-111 „Dėl Šiaulių rajono savivaldybės administracijos nuostatų patvirtinimo“, (toliau – Užsakovas), ir

*(tiekėjo pavadinimas)* \_\_\_\_\_\_\_\_\_\_\_\_\_\_\_\_\_\_\_, juridinio asmens kodas \_\_\_\_\_\_\_\_\_\_\_\_, kurio buveinė yra \_\_\_\_\_\_\_\_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_ *(dokumentas, kurio pagrindu veikia asmuo)* (toliau – Rangovas),

*[jei tiekėjas ūkio subjektų grupė –atitinkamai nurodomi duomenys apie kiekvieną partnerį]*

toliau kartu šioje sutartyje vadinami „Šalimis“, o kiekvienas atskirai – „Šalimi“,

atsižvelgdami į Užsakovo įvykdyto supaprastinto atviro konkurso „Lazdynų Pelėdos g., Palaukio g. ir Žemaitės g. Kuršėnų m. Šiaulių r. rekonstravimo darbai“. (pirkimo Nr. 3317907) rezultatus, sudarė šią rangos darbų pirkimo sutartį (toliau – Sutartis) ir susitarė dėl toliau išvardintų sąlygų.

|  |  |  |  |  |
| --- | --- | --- | --- | --- |
| 1. SĄVOKOS | | | | |
|  | | | **Darbai** – visi darbai numatyti Techniniame projekte, išpildomųjų topografinių nuotraukų parengimas, kadastrinių matavimų bylų parengimas ir statinio (-ių) įregistravimas VĮ Registrų centras, statybos užbaigimo procedūrų vykdymas (Statybos užbaigimo aktos ar statybos užbaigimo deklaracijos gavimas), kiti darbai, bei kitos būtinos Sutarčiai atlikti paslaugos (jeigu yra), kuriuos pagal Sutartį privalo atlikti Rangovas. | |
|  | | | **Darbų pradžia** – Statybvietės perdavimo-priėmimo akto pasirašymo data arba data po 14 dienų kai įsigaliojo Sutartis, jeigu statybvietės perdavimo-priėmimo aktas per šį dienų skaičių nėra pasirašytas. | |
|  | | | **Darbų pabaiga** – laikomas momentas, kai bus užbaigti visi Sutartyje numatyti Darbai, atlikti baigiamieji bandymai (jeigu taikoma), ištaisyti defektai, pasirašytas Darbų perdavimo-priėmimo aktas, parengtos kadastrinių matavimų bylos ir statinys (-iai) įregistruoti VĮ Registrų centras, o sutarties nutraukimo atveju šalių pasirašytas atliktų ir neatliktų darbų priėmimo–perdavimo aktas. | |
|  | | | **Darbų perdavimo-priėmimo aktas** – dokumentas, patvirtinantis, kad Rangovas perdavė, o Užsakovas priėmė Darbus, pasirašomas vadovaujantis Sutarties sąlygomis, prieš surašant baigto statyti (rekonstruoti ar remontuoti) statinio Statybos užbaigimo aktą ar statinio statybos užbaigimo deklaraciją. | |
|  | | | **Išankstinis mokėjimas** – Sutarties 9.3 papunktyje nurodyta Sutarties kainos dalis, kurią Užsakovas pagal Sutartį turi sumokėti Rangovui iš anksto (avansu) iki atliktų Darbų perdavimo Užsakovui. | |
|  | | | **Išlaidos** – visos pagrįstai Statybvietėje ar už jos ribų patirtos Rangovo tiesioginės ir netiesioginės išlaidos, susijusios su Sutartyje numatytais Darbais. Į išlaidas negali būti įskaičiuojamos negautos pajamos. | |
|  | | | **Įranga** – prietaisai ir mechanizmai sudarantys Darbus ar jų dalį. | |
|  | | | **Medžiagos** – visa tai, kas turi sudaryti Darbus ar jų dalį (išskyrus Įrangą). | |
|  | | | **Pakeitimas** – Projekto sprendinių, apibūdinančių Darbus, keitimas, Užsakovo nurodytas padaryti pagal 10 skyrių. Projekto pakeitimai turi būti įforminami vadovaujantis Lietuvos Respublikos statybos techninio reglamento STR 1.04.04:2017 „Statinio projektavimas, projekto ekspertizė“ reikalavimais. | |
|  | | | **Pradinė sutarties vertė** – Sutarties 3.4 papunktyje nurodyta vertė, lygi laimėjusio Rangovo pasiūlymo kainos ir galimų papildomų darbų pagal 10.3.1 papunktį (jeigu taikoma) vertės sumai. | |
|  | | | **Projektas:**   1. **statinio** **techninis projektas** – (toliau – Techninis projektas) – Projekto pirmasis ir pagrindinis etapas, kurio sprendiniai detalizuojami statinio darbo projekte. Techninis projektas parengtas Užsakovo projektuotojo, jo pagrindu parinktas Rangovas ir yra šios Sutarties dalis, privaloma Rangovui. Jeigu viešojo pirkimo metu pirkimo objektas – Darbai – buvo pakoreguotas pateikiant pirkimo dokumentų patikslinimus, paaiškinimus, pataisymus iki pasiūlymų pateikimo termino pabaigos, atitinkamai turi būti pakoreguotas ir Techninis projektas; 2. **statinio darbo projektas** (toliau – **Darbo projektas**) – Projekto antrasis etapas, Techninio projekto tąsa, kuriame detalizuojami Techninio projekto sprendiniai ir pagal kurį atliekami statybos darbai. Darbo projektas gali būti pateiktas kaip vientisas dokumentas vienu metu arba atskirais sprendiniais skirtingu laiku statybos metu pagal Užsakovo, Rangovo ir Statinio statybos techninės priežiūros vadovo suderintą kalendorinį grafiką | |
|  | | | **Rangovo įrengimai** – visi prietaisai, mechanizmai, transporto priemonės bei kiti daiktai, reikalingi Darbams vykdyti, užbaigti ir bet kuriems defektams ištaisyti. Rangovo įrengimams nepriskiriama Įranga, Medžiagos ir visi kiti daiktai, skirti sudaryti Darbus ar jų dalį. | |
|  | | | **Rangovo pasiūlymas** – Rangovo užpildyti ir viešojo darbų pirkimo metu pateikti dokumentai, kuriais siūloma Užsakovui atlikti darbus pagal Užsakovo nustatytas viešojo darbų pirkimo sąlygas. | |
|  | | | **Rangovo personalas** – visi Statybvietėje dirbantys Rangovui arba Subrangovui darbuotojai ir kiti asmenys, padedantys Rangovui vykdyti Darbus. | |
|  | | | **Statinio statybos techninės priežiūros vadovas –** asmuo, kurįUžsakovas skiria organizuoti statinio statybos techninę priežiūrą, kurios tikslas – kontroliuoti, ar statinys statomas pagal Projektą, ar statybos metu laikomasi Sutarties sąlygų, Lietuvos Respublikos teisės aktų, normatyvinių statybos techninių dokumentų, normatyvinių statinio saugos ir paskirties dokumentų reikalavimų. | |
|  | | | **Statinio projekto vykdymo priežiūros vadovas –** architektas, statybos inžinierius, vadovaujantis Techninio darbo projekto dalių vykdymo priežiūros vadovams ir prižiūrintis Techninio darbo projekto sprendinių įgyvendinimą Darbų vykdymo metu. | |
|  | | | **Statybos užbaigimo aktas –** STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ nustatyta tvarka sudarytos statybos užbaigimo komisijos surašytas dokumentas, patvirtinantis, kad statinys pastatytas ar rekonstruotas pagal Projekto sprendinius. | |
|  | | | **Statybos užbaigimo terminas** – laikas, skaičiuojamas dienomis nuo Darbų perdavimo-priėmimo akto datos iki užbaigiama statinio (jo dalies) statyba, t. y. kai po Darbų perdavimo Užsakovui ištaisomi defektai (jei reikia), atliekamos statybos užbaigimo procedūros ir surašomas Statybos užbaigimo aktas. | |
|  | | | **Statybvietė** – Darbų vykdymo vieta ar vietos, į kurias turi būti pristatoma Įranga bei Medžiagos, ir kurios ribos apibrėžiamos perduodant Rangovui Statybvietę ir jos valdymo teisę vadovaujantis Sutarties sąlygų 4.1 papunkčiu. | |
|  | | | **Subrangovas** – asmuo Rangovo pasiūlyme ir Sutartyje įvardintas kaip Subrangovas. | |
|  | | | **Sutarties galiojimas** – Sutartis įsigalioja Sutarties Šalims pasirašius Sutartį ir Rangovui pateikus tinkamą Sutarties įvykdymo užtikrinimą. Sutartis galioja iki visiško Sutartyje numatytų įsipareigojimų įvykdymo. | |
|  | | | **Sutarties kaina** – Sutarties 9.1 papunktyje nurodyta suma, kuri turi būti sumokėta Rangovui už laiku, tinkamai atliktus Darbus pagal Sutartį. | |
|  | | | **Techninio projekto klaida** – Techninio projekto (visų jo atskirų dalių ir dokumentų) sprendiniai (sprendinių visuma), kurių negalima įgyvendinti  (i) atsižvelgiant į normatyvinių statybos techninių dokumentų ir normatyvinių statinio saugos ir paskirties dokumentų nuostatas ir (arba)  (ii) nepažeidus kurio nors iš jų, kai abejojama dėl Sutarties sąlygų, tačiau įvertinus statybos techniniame reglamente STR 1.04.04:2017 „Statinio projektavimas, projekto ekspertizė“ nustatytą dokumentų viršenybę dėl Techninio darbo projekto dokumentų neatitikimų ar prieštaravimų. | |
|  | | | **Užsakovo personalas** – visi Užsakovui dirbantys arba Užsakovo įgalioti asmenys, taip pat kiti asmenys, apie kuriuos Užsakovas pranešė Rangovui kaip apie Užsakovo personalą. | |
|  | | | **Veiklų sąrašas** – Darbų grupių (etapų) žiniaraštis, užpildytas Rangovo siūlomomis Darbų kainomis. Veiklų sąrašas nurodo pagrindines Darbų, apibrėžtų Techniniame projekte (jo techninėse specifikacijose, aiškinamuosiuose raštuose, brėžiniuose, projektiniuose kiekių žiniaraščiuose), veiklas taip pat darbo projektų parengimo, išpildomųjų topografinių nuotraukų parengimo, kadastrinių matavimų ir kadastrinių matavimų bylų parengimo, statybos užbaigimo veiklas ir joms priskirtinas sumas. | |
|  | | | **Kalendorinis Darbų grafikas** – Veiklų sąrašo pagrindu parengtas dokumentas pagal šios Sutarties 6.2 punktą. Kuriame nurodytos numatomos darbų apimtys pagal mėnesius ir planuojamos aktuoti sumos kiekvieną mėnesį visą sutarties laikotarpį. | |
|  | | | Kitos vartojamos sąvokosatitinka sąvokas, vartojamas Lietuvos Respublikos civiliniame kodekse, Lietuvos Respublikos statybos įstatyme ir Lietuvos Respublikos viešųjų pirkimų įstatyme ir susijusiuose įstatymų įgyvendinamuosiuose teisės aktuose. | |
| 1. SUTARTIES DALYKAS  |  |  | | --- | --- | |  | Šia Sutartimi Rangovas įsipareigoja per Sutartyje nustatytą Darbų atlikimo terminą ir Sutartyje nustatytomis sąlygomis atlikti ir perduoti šiuos Darbus: Techninio projekto „Susisiekimo komunikacijų paskirties Lazdynų Pelėdos g., Palaukio g. ir Žemaitės g. Kuršėnų m. Šiaulių r. rekonstravimas“ Nr. SR2024-087-TP, suprojektuotus darbus, parengti išpildomąsias topografines nuotraukas, atlikti kadastrinius matavimus bei parengti kadastrinių matavimų bylas su patikrą VĮ Registrų centras Nekilnojamojo turto registre, atlikti statybos užbaigimo procedūras (Statybos užbaigimo akto ar statybos užbaigimo deklaracijos gavimas), įregistruoti statinius Nekilnojamojo turto registre, ištaisyti po Darbų atlikimo termino nustatytus defektus (jei tokių bus), o Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti tinkamai atliktų Darbų rezultatą ir sumokėti Rangovui Sutarties kainą Sutartyje numatytomis sąlygomis ir tvarka. |  1. BENDROSIOS NUOSTATOS | | | | |
|  | | | Šalių teisių ir pareigų pagrindas yra Sutartis, Lietuvos Respublikos įstatymai, įstatymų įgyvendinamieji teisės aktai, statybos techniniai reglamentai ir kiti normatyviniai dokumentai. | |
|  | | | Šiame punkte pateikiami Sutartį sudarantys dokumentai, kurie turi būti suprantami kaip paaiškinantys vienas kitą. Tuo tikslu nustatomas toks dokumentų pirmumas:   1. šios Sutarties sąlygos; 2. Techninis projektas. 3. techninės specifikacijos, 4. aiškinamieji raštai, 5. brėžiniai, 6. projektiniai sąnaudų kiekių žiniaraščiai (jeigu pateikiami); 7. Veiklų sąrašas; 8. Kalendorinis Darbų grafikas; 9. Rangovo pasiūlymo kainą detalizuojantys sąmatiniai skaičiavimai su pagrindinėmis techninėmis siūlomų darbų charakteristikomis ir darbų įkainiais (kurie bus taikomi nustatant atsisakomų darbų ar papildomų darbų vertes pagal šios Sutarties 9.9.1 punktą); 10. Subrangovų sąrašas; 11. kiti Sutartį sudarantys dokumentai (jeigu yra). | |
|  | | | Sutartis gali būti keičiama tik Lietuvos Respublikos viešųjų pirkimų įstatyme nustatytais atvejais neatliekant naujos pirkimo procedūros. | |
|  | | | Sutarties sąlygų pagrindiniai duomenys: | |
|  | | | |  |  |  | | --- | --- | --- | | *Pavadinimas* | *Punktas* | *Duomenys ir sąlygos* | | Pradinė sutarties vertė be PVM | 1.10 | ............................ Eur *[pasirašydamas Sutartį Užsakovas apskaičiuoja ir įrašo vertę, lygią laimėjusio rangovo pasiūlymo kainai]* | | Užsakovo skiriamas asmuo, atsakingas už Sutarties vykdymą;  Užsakovo paskirtą asmenį, atsakingą už Sutarties vykdymą, jo atostogų ar nedarbingumo metu pavaduojantis asmuo: | 4.4 | Audrius Zaturskas, vyriausiasis specialistas  tel. +370 41 596664  mob. +370 615 48914,  el. p. [audrius.zaturskas@siauliuraj.lt](mailto:audrius.zaturskas@siauliuraj.lt)  Vaidas Baltrušaitis, vyriausiasis specialistas  Tel. +370 596664, mob. +370 620 69309  El. p. vaidas.baltrustis@siauliuraj.lt | | Papildomas garantinis terminas, t. y. kiek metų ilgesnis nei LR Civilinio kodekso 6.698 straipsnio 1 dalies 1 punkte nustatytas 5 metų garantinis terminas | 5.36  7.8  11.4 | \_\_\_\_\_\_\_\_ metai. | | Darbų atlikimo terminas  (esminė Sutarties sąlyga) | 6.1 | per 13 mėnesių nuo Sutarties pasirašymo dienos;  Iki 2025-10-20 atlikti rangos darbų nemažiau kaip už 1 000 000,00 Eur. su PVM. | | Darbų atlikimo termino pratęsimas | 6.4 | nenumatomas | | Delspinigiai dėl Darbų vėlavimo | 6.7 | 0,02 % nuo Sutarties kainos be PVM per dieną | | Užtikrinimo suma | 7.1 | ............................ Eur *[suma skaičiais ir žodžiais, atitinkanti 10 proc. pradinės Sutarties vertės be PVM]* | | Garantinio laikotarpio prievolių įvykdymo užtikrinimo dokumentas | 8.1 | - Laidavimas (kartu su laidavimo draudimo apmokėjimą įrodančia dokumento kopija), išduotas draudimo bendrovės,  *arba*  – Užstatas | | Sutarties kaina, | 9.1 | ............................ Eur *[suma skaičiais ir žodžiais]*, | | iš kurių PVM sudaro | 9.1 | ............................ Eur *[suma skaičiais ir žodžiais]* | | Išankstinio mokėjimo suma (jei yra) | 9.3 | Netaikoma | | Atskaitymai nuo kiekvieno tarpinio mokėjimo | 9.3 | Netaikoma | | Išankstinio mokėjimo terminas | 9.7.1 | Netaikoma | | Kitų mokėjimų terminas | 9.7.2 | 60 dienų | | Delspinigiai dėl vėluojančio mokėjimo | 9.8 | 0,02 % laiku neapmokėtos sumos per dieną | | |
| 1. UŽSAKOVO TEISĖS, PAREIGOS IR ATSAKOMYBĖ | | | | |
|  | | | Užsakovas privalo perduoti Rangovui Statybvietę ir jos valdymo teisę ne vėliau kaip per Sutarties 1.2 papunktyje nurodytą dienų skaičių. Statybvietė yra perduodama Šalims pasirašant Statybvietės perdavimo-priėmimo aktą STR 1.06.01:2016 „Statybos darbai. Statinio statybos priežiūra“ nustatyta tvarka. Jeigu Užsakovas šiame punkte nustatyta tvarka laiku neperdavė Statybvietės Rangovui, Rangovas turi teisę prašyti Darbų atlikimo termino pratęsimo pagal 6.4.3 papunktį. | |
|  | | | Užsakovas privalo paskirti Statinio statybos techninės priežiūros vadovą, kuris vadovaudamasis STR 1.06.01:2016 „Statybos darbai. Statinio statybos priežiūra“ vykdys Darbų techninę priežiūrą. Statinio statybos techninės priežiūros funkcijai atlikti negali būti paskirtas Rangovas, Subrangovas ar Rangovo personalas. | |
|  | | | Užsakovas statybos techninių reglamentų nustatyta tvarka turi būti gavęs (arba turi gauti) statybą leidžiantį dokumentą bei perduoti jį Rangovui. Užsakovas taip pat privalo bendradarbiauti vykdant Darbus, organizuojant Statybos užbaigimo procedūrą, teikti reikiamus pranešimus, paraiškas bei dalyvauti posėdžiuose. Užsakovui suteikiama teisė nurodyti atskirų darbų atlikimo datą ir terminą. Užsakovas privalo apsaugoti ir užtikrinti, kad Rangovas nepatirtų nuostolių dėl šioje pastraipoje minimų dokumentų nebuvimo ar Užsakovo funkcijų nevykdymo. | |
|  | | |  | |
|  | | | Užsakovas yra atsakingas už tai, kad jo personalas bendradarbiautų su Rangovu bei laikytųsi darbo saugos reikalavimų Statybvietėje. Užsakovo skiriamas asmuo, atsakingas už Sutarties vykdymą, yra nurodytas 3.4 papunktyje. | |
|  | | | Užsakovas privalo atlyginti nuostolius ir apsaugoti Rangovą, Rangovo personalą ir atitinkamus jų atstovus nuo pretenzijų, kompensacijų, nuostolių ir išlaidų, susijusių su bet kurio asmens sužalojimu, negalavimu, liga ar mirtimi kylančius arba atsiradusius dėl Užsakovo kaltės. | |
|  | | | Užsakovo atsakomybei ir rizikai priskiriama:  4.6.1. Užsakovo naudojimasis bet kuria Darbų dalimi iki Darbų perdavimo Užsakovui dienos, išskyrus kaip gali būti numatyta pagal Sutartį;  4.6.2. klaidos, netikslumai ar trūkumai Techniniame projekte, kaip nustatyta 1.23 papunktyje, išskyrus nenumatytas aplinkybes, nurodytas 10.4 papunktyje. | |
|  | | | Rangovui tinkamai atlikus Darbus, Užsakovas privalo sumokėti Sutarties kainą. | |
| 1. RANGOVO TEISĖS, PAREIGOS IR ATSAKOMYBĖ | | | | |
|  | | | Rangovas privalo vykdyti ir užbaigti šios Sutarties 2.1 p. nurodytus Darbus pagal Sutartį, vadovaudamasis Techniniame projekte (jo techninėse specifikacijose, aiškinamuosiuose raštuose, brėžiniuose) numatytais sprendiniais, laikydamasis Kalendorinio Darbų grafiko, Užsakovo nurodymais, Lietuvos Respublikoje galiojančių įstatymų, įstatymų įgyvendinamųjų teisės aktų, normatyvinių statybos techninių dokumentų reikalavimų. | |
|  | | | Rangovas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo įsipareigojimų pagal Sutartį dalis. | |
|  | | | Rangovas yra atsakingas už visus savo veiksmus ir statybos darbų metodų tinkamumą, patikimumą, teritorijos/statybvietės aptvėrimą bei darbų saugą visu Darbų vykdymo laikotarpiu. | |
|  | | | Rangovas privalo susiderinti Darbų eigą, jei statybos darbus objekte atlieka keli rangovai. | |
|  | | | Iki Darbų pradžios Rangovas privalo paskirti Lietuvos Respublikos teisės aktų nustatyta tvarka atestuotą statybos darbų vadovą, kuris privalo vykdyti pareigas numatytas STR 1.06.01:2016 „Statybos darbai. Statinio statybos priežiūra“. | |
|  | | | Rangovas, dalį Darbų perduodamas Subrangovams, yra atsakingas už Subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą. | |
|  | | | Rangovas patvirtina, kad yra gavęs visą būtiną informaciją, kurią Rangovas, panaudodamas visas savo žinias ir rūpestingumą, galėjo gauti iki Sutarties pasirašymo, ir kuri gali turėti įtakos Sutarties kainai arba Darbams, įskaitant Techninio projekto dokumentus ir duomenis. Turi būti laikoma, kad Sutartyje nurodyta kaina apima visus Rangovo įsipareigojimus pagal Sutartį ir visa, kas būtina tinkamam Darbų vykdymui ir užbaigimui, įskaitant būtinus Sutarčiai įvykdyti darbus, kurie nors ir nebuvo tiesiogiai nustatyti Sutartyje, tačiau kuriuos Rangovas turėjo ir galėjo numatyti ir įvertinti dar iki pasiūlymų pateikimo termino pabaigos.  Darbų faktinių kiekių neatitikimas orientaciniams (projektiniams) kiekiams, kurie gali būti nustatyti Veiklų sąraše ar Techninio projekto dokumentuose – projektiniuose kiekių žiniaraščiuose – priskiriamas Rangovo atsakomybei ir rizikai.  Jei neatitinka daugiau kaip 15 procentų, skaičiuojant nuo Pradinės sutarties vertės, Sutartyje nurodytų Darbų apimties, visi darbai, viršijantys 15 procentų ribą, turi būti atsisakomi ir (ar) įsigyjami taikant kiekio (apimties) keitimo sąlygas, nurodytas Metodikos[[1]](#footnote-2) III skyriuje. Tokių darbų vertės nustatymo, teikimo ir tvirtinimo procedūra atliekama analogiškai kaip pagal Pakeitimų procedūrą, nurodytą 10 skyriuje. | |
|  | | | Rangovas privalo apsaugoti Užsakovo turtą dėl nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas Darbus, turi imtis visų būtinų atsargumo priemonių, kad Rangovo įrengimai ir personalas būtų tik Statybvietėje ir bet kokiose papildomose patalpose, kurias Užsakovas gali suteikti Rangovui kaip patalpas persirengimui, sandėliavimui ar administracinėms reikmėms. | |
|  | | | Vykdydamas Darbus Rangovas privalo:   1. savo sąskaita pašalinti iš Statybvietės visas statybines atliekas ir šiukšles; 2. sandėliuoti arba išvežti perteklines Medžiagas ir nereikalingus Rangovo įrengimus; 3. valyti ir prižiūrėti patekimo į Statybvietę kelius ir aplinką nuo šiukšlių, dulkių ar kitų teršalų. Statybvietė ir visi tokie patekimui į Statybvietę naudojami keliai turi būti saugūs, paženklinti įspėjamaisiais ženklais ir nekelti pavojaus Užsakovo personalui ir tretiesiems asmenims. Rangovas turi būti atsakingas už bet kokį šių kelių ar patalpų remontą, kurio gali prireikti dėl Rangovo veiksmų. | |
|  | | | Rangovui Darbams vykdyti gali būti suteikta teisė naudotis tokiu elektros ir vandens kiekiu, kokį saugiai, be neigiamos įtakos Užsakovui galima gauti Statybvietėje ar šalia jos. Rangovas privalo įrengti apskaitos prietaisus ir apmokėti Užsakovui už sunaudotą vandenį bei elektrą rinkos kainomis, kurias Užsakovas moka energetinių išteklių tiekimo įmonėms. | |
|  | | | Rangovo personalas turi būti kvalifikuotas, įgudęs ir turintis patirtį atitinkamam Darbų vykdymui. Užsakovas gali pareikalauti, kad Rangovas pakeistų Rangovo personalą, kuris nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai. Jeigu keičiami asmenys, nurodyti Rangovo pasiūlyme, tuomet būsimojo Rangovo personalo kvalifikacija turi būti ne prastesnė, nei jiems nurodyti kvalifikaciniai reikalavimai pirkimo dokumentuose. | |
|  | | | Rangovas privalo naudoti tik Darbų vykdymui ir naudojimo sąlygoms tinkamą Įrangą ir Medžiagas pagal Projekte nurodytus reikalavimus. | |
|  | | | Rangovas, prieš paslėpdamas ar uždengdamas kurias nors konstrukcijas ar statybos darbus, privalo informuoti Statinio statybos techninės priežiūros vadovą, kuris patikrina, apžiūri ir jeigu reikia priima bandymų rezultatus. Jeigu Rangovas paslepia konstrukcijas ar statybos darbus apie tai nepranešęs Statinio statybos techninės priežiūros vadovui, tai, Statinio statybos techninės priežiūros vadovui pareikalavus, Rangovas savo sąskaita privalo tą Darbą atidengti patikrinimui ir nepriklausomai nuo patikrinimo rezultato vėliau uždengti. | |
|  | | | Rangovas privalo apsirūpinti visais prietaisais, įrengimais, instrumentais, darbo jėga, medžiagomis ir kvalifikuotais darbuotojais bei pateikti visus Darbų įvykdymo dokumentus (išpildomieji atliktų Darbų brėžiniai, geodezinės nuotraukos bei kiti dokumentai pateikiami Statinio statybos techninės priežiūros vadovui prieš atliekant bandymus), eksploatacijos ir priežiūros instrukcijas, kurie reikalingi bet kokių Darbų dalių bandymams atlikti. Rangovas privalo pranešti Statinio statybos techninės priežiūros vadovui apie bet kokius numatomus atlikti bandymus ne vėliau kaip prieš 3 darbo dienas. Bandymai turi būti laikomi atlikti, kai jų rezultatus patvirtina Statinio statybos techninės priežiūros vadovas. | |
|  | | | Jeigu, atlikus patikrinimą, matavimą ar bandymus, nustatoma, kad kokia nors Įranga, Medžiagos arba Darbų kokybė yra su trūkumais, defektais arba kaip kitaip neatitinka Sutarties, tai Statinio statybos techninės priežiūros vadovas gali atmesti tą darbą, Įrangą, Medžiagas arba Darbų kokybę atitinkamai apie tai raštu pranešdamas Rangovui ir nurodydamas priežastis. Tokiu atveju Rangovas privalo ištaisyti trūkumus, defektus ar pakeisti Medžiagas ar Įrangą, kad šie atitiktų Sutartį. | |
|  | | | Rangovas atsako už nuostolius, kuriuos tretieji asmenys patiria dėl to, kad Rangovas neužtikrino saugos objekte ir/ar kitu būdu pažeidė Sutartį, ir atleidžia Užsakovą nuo šios atsakomybės trečiųjų asmenų atžvilgiu. Rangovas privalo atlyginti Užsakovui visus nuostolius, kuriuos pastarasis patyrė dėl šių reikalavimų trečiųjų asmenų atžvilgiu. | |
|  | | | Rangovas privalo sudaryti sąlygas Užsakovo atstovams bei Statinio statybos techninės priežiūros ir Statinio projekto vykdymo priežiūros vadovams lankytis rekonstruojamame objekte bei susipažinti su visa Darbų dokumentacija. | |
|  | | | Rangovas privalo prisiimti visą atsakomybę už Darbus nuo Darbų pradžios iki kol Darbai bus perduoti Užsakovui. Jeigu Darbams, Medžiagoms ar Įrangai padaroma žala arba jie prarandami, kai už jų priežiūrą atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad Darbai, Medžiagos ar Įranga atitiktų Sutartį. | |
|  | | | Rangovo pateikiamos (jei taikoma) eksploatacijos ir priežiūros instrukcijos turi būti pakankamai išsamios, kad Užsakovas galėtų naudoti, prižiūrėti, išmontuoti, perrinkti, suderinti ir pataisyti Įrangą. Instrukcijose turi būti aprašyta visa mechaninė ir elektrinė įranga, tiekta arba įrengta pagal šią Sutartį. Kartu turi būti pateikti minėtos įrangos techniniai pasai, sertifikatai ir kiti būtini dokumentai. | |
|  | | | Rangovas iki Darbų pradžios privalo pateikti Užsakovui įrodymą, kad Rangovas yra apdraudas savo civilinę atsakomybę ir Darbus, kaip nustatyta Lietuvos Respublikos statybos įstatyme, bei pateikti draudimo liudijimų (polisų) ir apmokėjimo dokumentų tinkamai patvirtintas kopijas. Privalomojo draudimo sutartys turi galioti nuo Darbų pradžios datos iki Darbų pabaigos datos. | |
|  | | | Rangovas Sutarties informaciją privalo laikyti privačia ir konfidencialia, išskyrus tai, ko reikia prievolėms pagal Sutartį atlikti arba galiojantiems įstatymams vykdyti. Rangovas, be išankstinio Užsakovo sutikimo, neturi skelbti, leisti, kad būtų paskelbta arba atskleista bet kuri informacija apie Darbus kokiame nors komerciniame arba techniniame dokumente ar kaip nors kitaip. | |
|  | | | Rangovas įsipareigoja pranešti Užsakovui Subrangovų pavadinimus, kontaktinius duomenis ir jų atstovus Subrangovų sąraše (3.2.6 papunktis), taip pat įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus Subrangovus, kuriuos jis ketina pasitelkti vėliau. Sutarties vykdymo metu Rangovas gali pakeisti Subrangovus informuodamas Užsakovą. Gavęs tokį pranešimą ir įvertinęs Rangovo siūlymą, Užsakovas, jei sutinka, kartu su Rangovu protokolu įformina susitarimą dėl Subrangovo pakeitimo.  Jei pirkimo dokumentuose buvo nurodyti kvalifikaciniai reikalavimai Subrangovui, tuomet Rangovas pateikia būsimojo subrangovo kvalifikaciją pagrindžiančius dokumentus, o Užsakovas, prieš patvirtindamas tokį keitimą, įsitikina, kad būsimas Subrangovas juos atitinka.  Jeigu Rangovo (įskaitant ir Subrangovus) kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys. | |
|  | | | Jeigu Techniniame projekte ar Veiklų sąraše yra nurodyti konkretūs modeliai, konkretus procesas ar prekės ženklas, patentas, tipas, konkretaus gamintojo ar kilmės Medžiagos, Įranga ar Mechanizmai, galima naudoti analogiškus, ne prastesnių parametrų ir kokybės Medžiagas, Įrangą ar Mechanizmus. | |
|  | | | Rangovas savo sąskaita privalo objekte įrengti informacinį stendą, vadovaudamasis Statybos įstatymu. | |
|  | | | Rangovas privalo pildyti elektroninį statybos darbų žurnalą. | |
|  | | | Rangovas privalo užtikrinti Lietuvos Respublikos statybos įstatymo (toliau – Statybos įstatymas) 221 straipsnio nuostatų laikymąsi. Rangovas, nevykdantis Statybos įstatymo 221 straipsnio 4 dalyje nustatytų pareigų arba netinkamai jas vykdantis, atsako Statybos įstatymo ir Lietuvos Respublikos administracinių nusižengimų kodekso nustatyta tvarka. | |
|  | | | Rangovas privalo užtikrinti, kad Statybvietėje nebūtų pašalinių asmenų, išskyrus objekte darbus vykdantys kiti Užsakovui žinomo Rangovo asmenys, neblaivių ar apsvaigusių, su Rangovu (subrangovu) darbo santykiais susijusių asmenų. | |
|  | | | Rangovas privalo užtikrinti, kad Statybvietėje būtų laikomasi „Darboviečių įrengimo statybvietėse nuostatų“ ir juos reglamentuojančių kitų teisės aktų, laikytis socialinės ir darbo teisės aktų įpareigojimų. | |
|  | | | Rangovas vykdant Sutartį privalo užtikrinti, kad Darbai, būtų vykdomi taikant aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001 ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus, arba taikant kitas lygiavertes aplinkos apsaugos vadybos užtikrinimo priemones. | |
|  | | | Rangovas privalo apsidrausti statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomuoju draudimu, kuris yra privalomas pagal Lietuvos Respublikoje galiojančius įstatymus ir kitus teisės aktus bei laikantis juose nustatytų taisyklių ir reikalavimų. Draudimą ir apmokėjimą patvirtinančius dokumentus Rangovas turės pateikti per 5 darbo dienas nuo Sutarties sudarymo. | |
|  | | | Rangovas privalo informuoti Užsakovą ir per Lietuvos Respublikos statybos leidimų ir statybos valstybinės priežiūros informacinę sistemą „www.planuojustatau.lt“ arba raštu Valstybinei teritorijų planavimo ir statybos inspekcijai prie Aplinkos ministerijos pateikti informaciją apie statybos pradžią ir (ar) naujo statinio statybos vadovo paskyrimą ne vėliau kaip per 3 darbo dienas nuo jų paskyrimo dienos. | |
|  | | | Rangovas gavęs Užsakovo įgaliojimą vadovaujantis galiojančiai teisės aktais organizuoja statybos užbaigimo procedūras statybos užbaigimo aktui gauti ar įregistruoti statybos užbaigimo deklaraciją. | |
|  | | | Rangovas po Darbų perdavimo–priėmimo akto pasirašymo per 10 darbo dienas pateikia Užsakovui Rangovo garantinio laikotarpio prievolių įvykdymo dokumentą, kaip numatyta šios Sutarties 8.1 ir 11.3 punktuose (jei toks užtikrinimas privalomas pagal Lietuvos Respublikos statybos įstatymą). | |
|  | | | Rangovas įsipareigoja suteikti papildomą garantinį terminą, t. y. ilgesnį nei LR Civilinio kodekso 6.698 straipsnio 1 dalies 1 punkte nustatytas 5 metų garantinis terminas, kokį Rangovas buvo nurodęs savo pasiūlyme. Papildomo garantinio termino laikotarpis (metais) nurodytas Sutarties 3.4 punkte. | |
| 1. DARBŲ ATLIKIMO TERMINAI, VĖLAVIMAS, SUSTABDYMAS | | | | |
|  | | | Darbų atlikimo terminas yra 3.4 papunktyje nurodytas laikotarpisnuo Darbo pradžios. Rangovas iki Darbų atlikimo termino pabaigos privalo atlikti visus Darbus, įskaitant baigiamuosius bandymus (jeigu taikoma). | |
|  | | | Rangovas Darbus vykdo pagal Kalendorinį Darbų grafiką.  Rangovas per 14 dienų nuo Sutarties sudarymo turi pateikti Užsakovui įkainoto Veiklų sąrašo pagrindu parengtą kalendorinį Darbų grafiką, kuris tampa šios Sutarties sudedamąja dalimi. Kalendorinis Darbų grafikas sudaromas įkainoto Veiklų sąrašo pagrindu, nekeičiant Darbų grupių kainų, Darbų grupių vykdymo apimtis kalendoriškai išdėstant nuo Darbų pradžios iki nustatyto Darbų atlikimo termino, atsižvelgiant į Užsakovo turimą finansavimą. | |
|  | | | Jeigu Rangovas nutraukia Darbus, vėluoja atlikti bet kokią Darbų grupę pagal Kalendorinį Darbų grafiką, manoma, kad Rangovas nebaigs darbų per Darbų atlikimo terminą, ir nepateikia Užsakovui pagrįstų įrodymų, pateisinančių Darbų vėlavimą, Užsakovas gali skirti 500 Eur (penkių šimto eurų) baudą bei įteikti pranešimą, konstatuodamas įsipareigojimų nevykdymą ir atitinkamų, šioje Sutartyje numatytų, sankcijų pritaikymą, su reikalavimu greičiau įvykdyti Darbus. Jeigu Rangovas, gavęs tokį pranešimą, nesiėmė tinkamų priemonių įsipareigojimams įvykdyti, tada Užsakovas gali skirti 1000 Eur (vieno tūkstančio eurų) baudą, ir, įteikęs antrą pranešimą, gali pripažinti, kad Rangovas Sutartyje nustatytą esminę Sutarties sąlygą vykdė su dideliais arba nuolatiniais trūkumais ir dėl to Užsakovas pritaikė Sutartyje nustatytą sankciją, arba nutraukti Sutartį dėl esminio Sutarties pažeidimo pagal 12.3.3 papunkčio sąlygas. Ši sąlyga netaikoma, jei vėluojama dėl priežasčių, nepriklausančių nuo Rangovo. | |
|  | | | Darbų atlikimo terminas gali būti pratęstas, o Darbų vykdymo grafikas gali būti koreguotas 3.4 papunktyje nurodytam pratęsimo terminui tik dėl aplinkybių, kurios nepriklauso nuo Rangovo, taip pat dėl:  6.4.1. išskirtinai nepalankių gamtinių sąlygų (taikoma Darbams, kurių kokybė priklauso nuo gamtinių sąlygų), kurios buvo nenumatomos arba kurių joks patyręs rangovas nebūtų galėjęs tikėtis ir tai įvertinti;  6.4.2. pakeitimų, atliekamų vadovaujantis Sutarties sąlygų 10 skyriaus nuostatomis;  6.4.3. bet kokio vėlavimo, kliūčių ar trukdymų, sukeltų arba priskiriamų Užsakovui arba Užsakovo personalui, arba tretiesiems asmenims. | |
|  | | | Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai ir pasirašytas Darbų perdavimo-priėmimo aktas.  Statinio statybos pabaiga bus laikomas momentas, kai bus ištaisyti defektai (jei reikia), atliktos statybos užbaigimo procedūros ir surašytas Statybos užbaigimo aktas ar deklaracija, statinys (-iai) įregistruoti VĮ Registrų centras bei Užsakovui bus perduoti visi Statybos užbaigimo ir su tuo susiję dokumentai, kuriuos privalo saugoti Užsakovas. | |
|  | | | Užsakovas raštu dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų Darbų vykdymą, nurodydamas (jeigu įmanoma) sustabdymo trukmę dienomis.  Aplinkybės, dėl kurių gali būti stabdomi darbai, yra:  6.6.1. papildomi archeologiniai tyrinėjimai, kurie nebuvo numatyti, bet kuriuos būtina atlikti;  6.6.2. papildomos projektavimo paslaugos (kai Darbai buvo perkami pagal techninį darbo projektą), be kurių negalima užbaigti Sutarties;  6.6.3. vėluojama perduoti dalį statybvietės;  6.6.4. trečiųjų šalių įtaka;  6.6.5. sustabdytas finansavimas arba trūksta finansavimo;  6.6.6. laiku neatlaisvinta Darbų vieta;  6.6.7. būtinas papildomas laikas įvykdyti papildomų Darbų viešąjį pirkimą;  6.6.8. laiku nepateikta įranga, kurią privalo pateikti Užsakovas;  6.6.9. bet koks nenumatomas gamtos jėgų veikimas, kurio joks patyręs rangovas nebūtų galėjęs tikėtis;  6.6.10. fizinės kliūtys arba kitos nei klimatinės fizinės sąlygos, su kuriomis vykdant darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti;  6.6.11. bet koks uždelsimas ar sutrikimas dėl Pakeitimo;  6.6.12. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas.  Sustabdyti Darbai neatliekami iki Darbų vykdymo atnaujinimo. Užsakovui nurodant raštu Darbai atnaujinami išnykus aplinkybėms, dėl kurių jie buvo sustabdyti. Atnaujinus darbų vykdymą darbai atliekami per jiems likusį laikotarpį (laiką), kuris buvo likęs iki sustabdymo.  Tokio sustabdymo metu visus Darbus Rangovas privalo prižiūrėti, sandėliuoti, saugoti nuo sugadinimo, praradimo arba žalos. Jei numatoma ilgesnė kaip 3 mėnesių visų Darbų (statinio statybos) sustabdymo trukmė, turi būti atliekami statinio konservavimo darbai, siekiant apsaugoti statinio konstrukcijas, inžinerines sistemas, inžinerinius tinklus bei įrenginius nuo žalingo atmosferinių veiksnių poveikio, užtikrinti žmonių saugą Statybvietėje ir išvengti aplinkos taršos. Statinio konservavimo darbams atlikti reikalingas konservavimo projektas su sąmatiniais skaičiavimais arba konservavimo darbų aprašymas (nesudėtingo statinio konservavimo atveju).  Šiame punkte numatytu atveju Rangovas turi teisę į pagrįstai patirtų papildomų Išlaidų apmokėjimą. | |
|  | | | Jeigu Rangovas vėluoja atlikti Darbus iki Darbų atlikimo termino, nurodyto Sutarties 6.1 papunktyje, pabaigos ir nepateikia Užsakovui pagrįstų įrodymų, pateisinančių Darbų vėlavimą ir (arba) nepateikia užtikrinimo dokumento pagal 8.1 papunktį, Užsakovas reikalaus delspinigių dėl vėlavimo, kurių dydis yra nurodytas 3.4 papunktyje. Delspinigių nebus reikalaujama, jei vėluojama dėl priežasčių, nepriklausančių nuo Rangovo. | |
| 1. SUTARTIES ĮVYKDYMO UŽTIKRINIMAS | | | | |
|  | | | Rangovas teikėjas per 10 darbo dienų nuo Sutarties pasirašymo privalo pateikti Užsakovui pasirinktos rūšies Sutarties įvykdymo užtikrinimą – pirmo pareikalavimo banko garantiją arba draudimo bendrovės laidavimo draudimo raštą (kartu su draudimo bendrovės laidavimo draudimo raštu turi būti pateiktas ir pasirašytas draudimo liudijimas (polisas) bei dokumentas, įrodantis, kad draudimo įmoka už išduotą laidavimo draudimo raštą yra sumokėta), atitinkantį Sutarties 7.4–7.13 punktuose nurodytas sąlygas, arba užstatą į Užsakovo banko sąskaitą Nr. LT544010044200030055, esančią banke „Luminor Bank“, AS Lietuvos skyrius (toliau – Sutarties įvykdymo užtikrinimas). | |
|  | | | Jei Rangovas nepateikia Užsakovui Sutartyje nustatytos vertės Sutarties įvykdymo užtikrinimo per Sutartyje nustatytą terminą, laikoma, kad Rangovas atsisakė sudaryti Sutartį ir Užsakovas turi teisę VPĮ nustatyta tvarka pasiūlyti sudaryti Sutartį kitam tiekėjui, ir tokiu atveju Užsakovas turi teisę pasinaudoti Rangovo pasiūlymo galiojimo užtikrinimu, pateiktu vykdant Darbų viešojo pirkimo procedūras. | |
|  | | | Prieš pateikdamas Sutarties įvykdymo užtikrinimą, Rangovas gali prašyti Užsakovo patvirtinti, kad Užsakovas sutinka priimti Rangovo siūlomą Sutarties įvykdymo užtikrinimą. Tokiu atveju, Užsakovas privalo atsakyti Rangovui ne vėliau kaip per 3 (tris) darbo dienas nuo Rangovo prašymo gavimo dienos. | |
|  | | | Sutarties įvykdymo užtikrinimo dydis eurais yra nurodytas Sutarties 3.4 punkte. Sutarties įvykdymo užtikrinimo dydis būti ne mažesnis kaip 10 proc. nuo pradinės Sutarties vertės be PVM. | |
|  | | | Sutarties įvykdymo užtikrinime bankas (draudimo bendrovė) privalo neatšaukiamai ir besąlygiškai įsipareigoti ne vėliau kaip per 15 (penkiolika) dienų nuo Užsakovo raštiško pranešimo apie Rangovo Sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą gavimo dienos sumokėti Užsakovui Sutarties įvykdymo užtikrinime nurodytą sumą, pinigus pervedant į Užsakovo sąskaitą. | |
|  | | | Sutarties įvykdymo užtikrinime negali būti nurodyta, kad bankas (draudimo bendrovė) atsako tik už tiesioginių nuostolių atlyginimą. Bankas (draudimo bendrovė) neturi teisės reikalauti, kad Užsakovas pagrįstų savo reikalavimą. Užsakovas pranešime bankui (draudimo bendrovei) nurodo, kad Sutarties įvykdymo užtikrinimo suma jam priklauso dėl to, kad Rangovas iš dalies ar visiškai neįvykdė Sutarties ir (arba) ji buvo nutraukta dėl Rangovo kaltės. Užsakovas neįsipareigoja įrodyti realiai patirtų nuostolių ir Rangovas, pasirašydamas Sutartį ir pateikdamas Sutarties įvykdymo užtikrinimą, patvirtina, kad Sutarties įvykdymo užtikrinimo suma laikytina minimaliais neįrodinėjamais Užsakovo nuostoliais. | |
|  | | | Sutarties įvykdymo užtikrinime negali būti nurodyta, kad Sutarties įvykdymo užtikrinimo suma mažėja proporcingai Rangovo įvykdytų Darbų apimčiai | |
|  | | | Sutarties įvykdymo užtikrinime (draudimo bendrovės laidavimo draudimo rašte) turi būti nurodyta, kad esant prieštaravimams tarp draudimo bendrovės Taisyklių ir laidavimo draudimo rašto teksto, pirmenybė teikiama išduoto laidavimo draudimo rašto turiniui. | |
|  | | | Sutarties įvykdymo užtikrinimas turi įsigalioti ne vėliau negu jo pateikimo Užsakovui dieną. | |
|  | | | Sutarties įvykdymo užtikrinimo suma turi būti nurodoma ir išmokama eurais. | |
|  | | | Sutarties įvykdymo užtikrinimas turi būti surašytas lietuvių arba kita kalba (esant Užsakovo prašymui, turi būti pateiktas vertimas į lietuvių kalbą). | |
|  | | | Sutarties įvykdymo užtikrinime nurodytas jo galiojimo terminas turi būti ne mažiau kaip 40 dienų ilgesnis už Darbų atlikimo terminą. | |
|  | | | Užsakovas gali pasinaudoti Sutarties įvykdymo užtikrinimu, esant bet kuriai iš žemiau nurodytų aplinkybių:  7.13.1. Rangovas neįvykdė, nevykdo arba netinkamai vykdo savo įsipareigojimus pagal Sutartį;  7.13.2. Rangovas per protingai nustatytą laikotarpį neįvykdo Užsakovo nurodymo ištaisyti Darbų trūkumus;  7.13.3. jei dėl bet kokių Rangovo veiksmų (veikimo ar neveikimo) Užsakovas patyrė nuostolius (įskaitant, bet neapribojant, papildomas išlaidas ar kitus tiesioginius ir netiesioginius nuostolius, delspinigius ir (arba) baudas (jei delspinigiai ir (arba) baudos yra numatyti šioje Sutartyje;  7.13.4. Rangovas be pateisinamos priežasties (ne Sutartyje nustatytais atvejais) vienašališkai nutraukia Sutartį. | |
|  | | | Jeigu Sutarties trukmė yra ilgesnė nei 1 (vieneri) metai, Rangovas turi teisę pateikti 1 (vienerius) metus galiojantį Sutarties įvykdymo užtikrinimą, tačiau privalo pratęsti Sutarties įvykdymo užtikrinimo terminą arba pateikti naują Sutarties įvykdymo užtikrinimą ne vėliau kaip prieš 10 (dešimt) darbo dienų iki Sutarties įvykdymo užtikrinimo galiojimo termino pabaigos. | |
|  | | | Jeigu Sutartyje nustatytomis sąlygomis Darbų atlikimo terminas yra nukeliamas dėl Sutarties sustabdymo, arba atlikti Darbus, arba taisyti Darbų trūkumus yra vėluojama, Rangovas privalo užtikrinti Sutarties įvykdymo užtikrinimo galiojimą visą Sutarties galiojimo laikotarpį ir ne vėliau kaip iki Sutarties įvykdymo užtikrinimo galiojimo termino pabaigos privalo Užsakovui pateikti naują arba pratęstą Sutarties įvykdymo užtikrinimą. | |
|  | | | Rangovui laiku nepratęsus Sutarties įvykdymo užtikrinimo galiojimo termino arba nepateikus naujo Sutarties įvykdymo užtikrinimo, Užsakovas turi teisę reikalauti 0,02 proc. nuo pradinės Sutarties vertės be PVM dydžio netesybų už kiekvieną pradelstą dieną. | |
|  | | | Užsakovas nepriima Sutarties įvykdymo užtikrinimo ir (ar) laiko jį negaliojančiu, ir (ar) kreipiasi į Rangovą dėl naujo Sutarties įvykdymo užtikrinimo pateikimo Užsakovui, o Rangovas privalo Sutarties įvykdymo užtikrinimą pateikti per trumpiausiai įmanomą terminą, jei Sutarties įvykdymo užtikrinimas neatitinka Sutartyje keliamų reikalavimų arba Užsakovas turi informacijos, susijusios su Sutarties įvykdymo užtikrinimą išdavusio banko (draudimo bendrovės) veiklos sustabdymu arba galimu veiklos sustabdymu (įskaitant nemokumą, likvidavimą ar teisinės apsaugos taikymo procedūras). | |
|  | | | Jei Rangovui pažeidus Sutartimi nustatytus įsipareigojimus ir Užsakovui pasinaudojus Sutarties įvykdymo užtikrinimu, Rangovas siekia toliau vykdyti Sutarties įsipareigojimus, Rangovas privalo per 10 (dešimt) darbo dienų nuo pranešimo apie Sutarties įvykdymo užtikrinimo sumokėjimą Užsakovui dienos pateikti Užsakovui naują Sutarties įvykdymo užtikrinimą, kurio dydis nurodytas šios Sutarties 3.4 punkte (pagal 7.4 p. nuostatas). | |
|  | | | Jeigu Rangovas Sutarties įvykdymo užtikrinimui pateikia užstatą, Užsakovas turi teisę juo pasinaudoti Sutarties 7.13 punkte nustatytais atvejais. | |
|  | | | Sutarties įvykdymo užtikrinimas grąžinamas Rangovui per 10 dienų nuo Statinio statybos pabaigos, nurodytos Sutarties 6.5 papunktyje Rangovui pateikus raštišką prašymą. | |
| 1. DARBŲ PERDAVIMAS-PRIĖMIMAS IR STATYBOS UŽBAIGIMAS | | | | |
|  | | | Užsakovas perima Darbus:   1. kai visi Darbai baigti pagal Sutartį, įskaitant ir baigiamuosius bandymus, kurių rezultatai yra teigiami, ir, 2. kai pasirašomas Darbų perdavimo-priėmimo aktas.   Rangovas, užbaigęs Darbus, bei, jeigu reikia, atlikęs baigiamuosius bandymus, su prašymu dėl Darbų perdavimo-priėmimo raštu privalo kreiptis į Statinio statybos techninės priežiūros vadovą kartu pateikdamas atliktų statybos darbų perdavimo Užsakovui aktą.  Užtikrinimo dokumentas, kuriuo užtikrinamas garantinio laikotarpio prievolių įvykdymas pagal Sutartį, tokios formos ir iš tokios trečiosios šalies, kaip nurodyta Sutarties 3.4 papunktyje, pateikiamas Užsakovui pagal šios Sutarties 11.3 punktą. Šis dokumentas rangovo nemokumo ar bankroto atveju turi užtikrinti dėl rangovų kaltės atsiradusių defektų šalinimo išlaidų apmokėjimą Užsakovui.  Reikalavimai užtikrinimo dokumentui:   * turi būti išduotas ne trumpesniam nei 3 metų laikotarpiui ir galiojimo laikotarpiu negali būti atšaukiamas; * suma turi būti ne mažesnė kaip 5 procentai atliktų statybos darbų (atliktų Darbų, išpildomųjų topografinių nuotraukų parengimo, kadastrinių matavimų atlikimo, bylų parengimo ir patikros atlikimo VĮ Registrų centras Nekilnojamojo turto registre, statybos užbaigimo dokumentų ir procedūrų) kainos (su PVM).   Statybos užbaigimo terminas yra 105 dienos nuo Darbų perdavimo-priėmimo akto datos. Rangovas, vadovaudamasis 8.2.1 ir 8.5 papunkčių reikalavimais, privalo ištaisyti defektus (jei reikia), kad būtų galima surašyti Statybos užbaigimo aktą. | |
|  | | | Užsakovas užtikrina, kad Statinio statybos techninės priežiūros vadovas, gavęs Rangovo prašymą pagal 8.1 papunktį, per 14 dienų:   1. kartu su Užsakovu atliktų bendrą atliktų Darbų apžiūrą ir patikrinimą, po kurio Statinio statybos techninės priežiūros vadovas parengtų Rangovui Darbų perdavimo-priėmimo aktą jame nurodydamas, kad Darbai buvo baigti pagal Sutartį kartu pridedant (jei reikia) defektų, atsiradusių dėl Sutarties neatitinkančių Rangovo projekto, Medžiagų, Įrangos arba darbo kokybės, kurie neturės esminės įtakos naudojant Darbus pagal paskirtį, sąrašą. Jame turi būti įkainotas defektų taisymas ir nurodoma iki kada defektai turi būti pašalinti. Tokių defektų taisymo bendra vertė neturi viršyti 2,5 proc. Sutarties kainos ir laikas ištaisyti defektus neturi būti ilgesnis kaip 28 dienos po Darbų perdavimo-priėmimo akto pasirašymo dienos.   Darbų perdavimo-priėmimo aktą pasirašo Užsakovas, Rangovas ir Statinio statybos techninės priežiūros vadovas. Defektų neištaisymas per Darbų perdavimo-priėmimo akte suteiktą laiką Užsakovui suteikia teisę iki Statybos užbaigimo termino pabaigos pačiam ištaisyti defektus ir (arba) išskaičiuoti defektų taisymo išlaidų sumą iš galutinio mokėjimo Rangovui;  arba   1. raštu atsisakytų perimti Darbus nurodant atsisakymo pagrindą ir nurodant Darbus, kuriuos Rangovas privalo atlikti, kad galėtų būti pasirašomas Darbų perdavimo-priėmimo aktas ir (arba) praneštų, kad nepateiktas 8.1 papunktyje nurodytas užtikrinimo dokumentas ir Darbai negali būti perimti. | |
|  | | | Jeigu Užsakovas vengia perimti atliktą Darbą, pasibaigus Sutarties sąlygų 8.2 punkte nustatytam terminui, kai Darbai turėjo būti perimti pagal Sutartį, ir jeigu Darbai iš esmės atitinka Sutarties reikalavimus, tai turi būti laikoma, kad Darbų perdavimo-priėmimo aktas buvo išduotas paskutinę to laikotarpio dieną. | |
|  | | | Pasirašius Darbų perdavimo-priėmimo aktą Užsakovo įgaliotas Rangovas privalo nedelsiant, bet ne ilgiau kaip per 28 dienas kreiptis į Valstybinę teritorijų planavimo ir statybos inspekciją dėl Statybos užbaigimo procedūros pradėjimo. Šalys turi siekti, kiek tai priklauso nuo jų, kad kuo greičiau, bet ne ilgiau kaip per 35 dienas po kreipimosi, būtų atliktos statybos užbaigimo procedūros ir surašytas Statybos užbaigimo aktas arba Užsakovui pateikti privalomieji nurodymai (jei reikia pašalinti neatitikčių sąraše nurodytus trūkumus (defektus) arba atlikti reikalingus bandymus, matavimus, ardymo darbus ar kitus veiksmus). | |
|  | | | Rangovas iki statybos užbaigimo komisijos patikrinimo dienos privalo pašalinti iš Statybvietės visus dar likusius Rangovo įrengimus, Medžiagų perteklių, šiukšles, laikinuosius statinius. Komisijos tikrinamas statinys turi būti švarus ir sutvarkytas. Rangovas privalo sudaryti Statinio statybos techninės priežiūros vadovui, Užsakovui ir komisijai tinkamas darbo sąlygas statiniams apžiūrėti, skirti (jei būtina) reikalingą transportą bei specialią aprangą, pateikti statinio statybos dokumentaciją.  Jeigu Užsakovui yra pateikti statybos užbaigimo komisijos privalomieji nurodymai, Rangovas po tokių nurodymo gavimo per 28 dienas arba per statybos užbaigimo komisijos nurodytą terminą, atsižvelgiant į tai, kuris yra ilgesnis, privalo organizuoti komisijos nurodytus bandymus ir ištaisyti komisijos nustatytus defektus. Defektų neištaisymas ir bandymų neatlikimas per šį terminą Užsakovui suteikia teisę iki Statybos užbaigimo termino pabaigos ištaisyti defektus ir atlikti bandymus ir (arba) išskaičiuoti defektų taisymo ir bandymų atlikimo išlaidų sumą iš galutinio mokėjimo Rangovui. | |
|  | | | Statybos užbaigimo terminas nėra pratęsiamas. Statybos užbaigimo procedūros laikotarpis, viršijantis 8.4 papunktyje nustatytą 35 dienų terminą ir (arba) 8.5 papunktyje nustatytą 28 dienų terminą ir nepriklausantis nuo Šalių, į bendrą Sutarties trukmę neįskaičiuojamas. | |
| 1. SUTARTIES KAINA IR APMOKĖJIMAS | | | | |
|  | | | Sutarties kaina yra nurodyta 3.4 papunktyje. Jei suma skaičiais neatitinka sumos žodžiais, teisinga laikoma suma žodžiais. | |
|  | | | Šiai Sutarčiai taikoma fiksuotos kainos kainodara. Bet koks kiekis, kuris gali būti nustatytas Veiklų sąraše ar Techninio projekto dokumentuose, yra orientacinis (projektinis) ir neturi būti laikomas faktiniu ir tiksliu Darbų, kuriuos Rangovui reikia atlikti, kiekiu. | |
|  | | | Jeigu įrašyta 3.4 papunktyje, išankstinio mokėjimo suma yra jame nurodytas dydis. Rangovui sumokėtas išankstinis mokėjimas turi būti grąžintas darant atsiskaitymus nuo kiekvieno tarpinio mokėjimo Rangovui sumos 3.4 papunktyje nurodyto dydžio dalimis tol, kol išankstinis mokėjimas bus grąžintas. | |
|  | | | Apmokėjimo už tinkamai pagal Sutartį atliktus Darbus sumai nustatyti turi būti taikomos Veiklų sąraše nurodytos fiksuotos Darbų grupių (etapų) kainos.  Veiklų sąraše nurodytos Darbų grupių (etapų) fiksuotos kainos gali būti sumokėtos Rangovui dalimis atsižvelgiant į faktiškai atliktą to Darbo grupės (etapo) dalį, 9.5 ir 9.7 papunkčiuose numatyta tvarka. Tokiu atveju, Rangovo prašymu, Užsakovo atstovas – Statinio statybos techninis prižiūrėtojas, patikrindamas dalinai atlikto Darbo grupės (etapo) apimtį, turi įvertinti, kokia Veiklų sąraše numatyto Darbo grupės (etapo) dalis procentais yra faktiškai atlikta ir pranešti Rangovui. | |
|  | | | Tarpiniam mokėjimui gauti, Rangovas privalo ne dažniau kaip kas mėnesį iki mėnesio 20 d. pateikti Užsakovui pažymą (forma F3) 3 egzempliorius, atliktų darbų akto 3 egzempliorius ir atliktų darbų akto su darbų kiekiais 3 egzempliorius. Mokėjimui skirti dokumentai turi būti vizuoti ir pasirašyti techninio prižiūrėtojo. Užsakovas, gavęs šiame punkte nurodytus dokumentus, per 10 dienų privalo patvirtinti pasirašydamas atliktų darbų aktą išskyrus atvejus, jeigu:   1. koks nors Rangovo atliktas Darbas neatitinka Sutarties. Tokiu atveju Užsakovas gali reikalauti Rangovo pateikti pakoreguotus mokėjimo dokumentus atitinkamai sumažinant to tarpinio mokėjimo sumą tokio netinkamo Darbo ištaisymo Išlaidų arba netinkamo daikto pakeitimo dydžiu; ir (arba) 2. Rangovas pagal Sutartį neatliko arba neatlieka kokio nors Darbo arba įsipareigojimo, apie kurį jam atitinkamai buvo pranešęs Užsakovas. Tokiu atveju Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant tarpinio mokėjimo sumą to Darbo arba įsipareigojimo verte.   Jeigu Užsakovas per šiame punkte nustatytą terminą Rangovo pateiktų mokėjimo dokumentų nepatvirtina ir nepateikia nepatvirtinimo priežasčių, turi būti laikoma, kad Rangovo prašoma apmokėti suma yra teisinga. | |
|  | | | Galutinį mokėjimą Rangovas gali gauti tik tada, kai Šalys pasirašo Darbų perdavimo-priėmimo aktą ir Rangovas ištaiso visus defektus, įvardintus Darbų perdavimo-priėmimo metu, Užsakovui raštiškai patvirtinant tokį defektų ištaisymą bei pasirašo Statybos užbaigimo aktą. | |
|  | | | Užsakovas privalo mokėti Rangovui:   1. Išankstinio mokėjimo sumą (jeigu taikoma) per 3.4 papunktyje nurodytą dienų skaičiųpo Išankstinio mokėjimo užtikrinimo banko garantijos arba draudimo bendrovės laidavimo rašto ir išankstinio mokėjimo sąskaitos gavimo dienos. Jeigu Rangovas nepateikia išankstinio mokėjimo užtikrinimo, tai išankstinis mokėjimas Rangovui neatliekamas; 2. sumą, patvirtintą Rangovo pateiktuose mokėjimo dokumentuose per 3.4 papunktyje nurodytą dienų skaičių, atsižvelgiant į 9.8 punkto nuostatas. | |
|  | | | Terminas, per kurį Užsakovas privalo mokėti Rangovui, yra skaičiuojamas nuo PVM sąskaitos faktūros priėmimo patvirtinimo informacinėje sistemoje „E. sąskaita“ dienos. Jeigu Rangovas negauna mokėjimo, Sutarties sąlygų 9.7 papunktyje nurodytu terminu, tai jis turi teisę į delspinigius. Delspinigių dėl vėluojančio mokėjimo dydis yra nurodytas 3.4 papunktyje. | |
|  | | | Sutarties kaina Sutarties galiojimo metu nekeičiama, išskyrus šiame punkte nurodytais atvejais: | |
|  | | | 9.9.1. pagal 10.2 papunktį įforminus Pakeitimą Sutarties kaina gali būti koreguojama papildomų/ keičiamų/ nevykdomų Darbų sumomis sudarant susitarimą dėl Sutarties kainos koregavimo. Papildomų/ keičiamų/ nevykdomų Darbų kainos apskaičiuojamos žemiau pateikiamais būdais, nustatant aukščiau esančio būdo taikymo prioritetą, t.y. tik nesant galimybės taikyti aukščiau esantį būdą, gali būti taikomas žemiau esantis būdas:   1. pritaikant Sutartyje numatytų Darbų kainą (jei Sutartyje nustatyti tam tikrų konkrečių darbų įkainiai), jei įmanoma:    * pritaikant Sutartyje nurodytų darbų įkainius pagal Rangovo pasiūlymo kainą detalizuojančius sąmatinius skaičiavimus, arba    * išskaičiuojant kainos dalį iš Sutartyje numatyto įkainio, arba    * pritaikant Sutartyje numatytus panašių darbų įkainius. Panašius darbus turi pagrįsti ir nustatyti Užsakovas. 2. įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudos) bei netiesiogines (pridėtines, statybvietės, pelno) išlaidas pagal Metodikos priedo „Tiesioginių ir netiesioginių išlaidų apskaičiavimo taisyklės“ nuostatas. | |
|  | | | 9.9.2. padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems statybos darbams keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos.  Sutarties kainos perskaičiavimo formulė pasikeitus PVM tarifui:    - Perskaičiuota Sutarties kaina (su PVM)  - Sutarties kaina (su PVM) iki perskaičiavimo  A – Atliktų darbų kaina (su PVM) iki perskaičiavimo  - senas PVM tarifas (procentais)  - naujas PVM tarifas (procentais) | |
|  | | | 9.9.3. dėl kainų lygio pokyčio Sutarties kaina peržiūrima (perskaičiuojama) tokiomis sąlygomis:  9.9.3.1. Sutarties kaina gali būti peržiūrima dėl kainų lygio pokyčio bet kurios iš Šalių rašytiniu prašymu;  9.9.3.2. peržiūros momentas yra Šalies prašymo kitai Šaliai peržiūrėti Sutarties kainą gavimo diena;  9.9.3.3. gali būti perskaičiuojamos Rangovui mokėtinos sumos tik už statybos darbus, o už kitus darbus (Darbo projekto parengimą, išpildomųjų topografinių nuotraukų parengimą, kadastrinių matavimų atlikimą, kadastrinių matavimų bylų parengimą ir patikros VĮ Registrų centro Nekilnojamojo turto registre atlikimą, esamos universalios sporto aikštelės ir tvoros įteisinimo procedūras, statybos užbaigimo procedūras) mokėtinos sumos neperskaičiuojamos;  9.9.3.4. Rangovui mokėtinos sumos už Statybos darbus gali būti perskaičiuojamos, jeigu Valstybės duomenų agentūros (www.stat.gov.lt) kas mėnesį skelbiamo pastatų remonto sąnaudų elementų kainų indekso statinių grupei pagal klasifikatorių – „Inžineriniai statiniai“ (toliau – Indeksas) reikšmė pakinta daugiau kaip 0,05 per bet kurį Darbų vykdymo laikotarpį;  9.9.3.5. Sutarties kaina perskaičiuojama dėl Indekso pokyčio, pagal Sutartį neišpirktų Statybos darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:  **K = IPb / IPr**  kur:  K – Indekso pokyčio koeficientas,  IPr – Indekso reikšmė perskaičiavimo laikotarpio pradžioje – galiojanti Indekso reikšmė, kokia yra paskelbta Valstybės duomenų agentūros tinklalapyje Sutarties sudarymo datai (atliekant pirmąjį perskaičiavimą) ar praeito perskaičiavimo datai (atliekant paskesnius perskaičiavimus),  IPb – Indekso reikšmė perskaičiavimo laikotarpio pabaigoje – galiojanti Indekso reikšmė, kokia yra paskelbta Valstybės duomenų agentūros tinklalapyje perskaičiavimo termino datai;  9.9.3.6. Sutarties kaina perskaičiuojama pagal formulę:  Perskaičiuota Sutarties kaina = PD+((SK – PD)\*K) + KD  kur:  PD – iki kainos perskaičiavimo atliktų Statybos darbų kaina Eur su PVM;  SK – perskaičiavimo metu galiojanti Statybos darbų kaina su PVM (atliekant pirmąjį perskaičiavimą taikoma pradinė statybos darbų kaina, o atliekant paskesnius perskaičiavimus taikoma paskutinio perskaičiavimo metu nustatyta statybos darbų kaina);  K – Indekso pokyčio koeficientas;  KD – kitos, neperskaičiuojamos, Sutarties kainos dalys (už Darbo projekto parengimą, išpildomųjų topografinių nuotraukų parengimą, kadastrinių matavimų atlikimą, kadastrinių matavimų bylų parengimą ir patikros VĮ Registrų centro Nekilnojamojo turto registre atlikimą, esamos universalios sporto aikštelės ir tvoros įteisinimo procedūras, statybos užbaigimo procedūras);  9.9.3.7. Šalys privalo sudaryti Susitarimą dėl kainos perskaičiavimo per 20 darbo dienų nuo Šalies prašymo kitai Šaliai perskaičiuoti kainą pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą ir Sutarties kainos detalizacijos žiniaraštyje nurodytus įkainius, perskaičiuotą Pradinės sutarties vertę, bei kitą perskaičiavimui reikšmingą informaciją;  9.9.3.8. po to, kai Šalys sudaro Susitarimą dėl kainos perskaičiavimo, perskaičiuotoji kaina taikoma Statybos darbams, kurie yra įtraukiami į Atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti kainą pateikimo. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotomis kainomis ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuotos kainos;  9.9.3.9. Sutarties kainos peržiūros dažnumas – ne dažniau kaip 6 mėnesiai;  9.9.3.10. kainos perskaičiavimas negali apimti laikotarpio, už kurį jau buvo atliktas perskaičiavimas;  9.9.3.11. jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų Statybos darbų kaina neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,95). | |
|  | | | 9.9.4. Sutarties kaina dėl pasikeitusių kitų mokesčių neperskaičiuojama. | |
|  | | | PVM sąskaitos faktūros pagal šią Sutartį turi būti teikiamos per informacinę sistemą „E. sąskaita“. PVM sąskaitos faktūros gali būti teikiamos tik po to, kai abi Šalys pasirašo atliktų Darbų aktą. Atliktų Darbų aktas privalo būti vizuotas Techninio prižiūrėtojo. Prie informacinėje sistemoje „E. sąskaita“ teikiamos PVM sąskaitos faktūros privalo būti pridėta abiejų šalių pasirašyto atliktų Darbų akto skaitmeninė kopija ir (jei nurodo Užsakovas) kitų apmokėjimui reikalingų dokumentų skaitmeninės kopijos. | |
|  | | | Užsakovas, gali atsisakyti apmokėti jeigu:  9.11.1. PVM sąskaita faktūra pateikiama ne per informacinę sistemą „E. sąskaita“, PVM sąskaita faktūra teikiama anksčiau, negu abi Šalys pasirašo atliktų Darbų aktą, PVM sąskaita faktūra teikiama be abiejų Šalių pasirašyto atliktų Darbų akto ir kitų apmokėjimui reikalingų dokumentų kopijų;  9.11.2. nurodytos sumos ar Darbų kiekiai yra klaidingi, arba koks nors Rangovo atliktas Darbas neatitinka Sutarties. Tokiu atveju Užsakovas gali reikalauti Rangovo pateikti pakoreguotus mokėjimo dokumentus atitinkamai sumažinant to tarpinio mokėjimo sumą tokio netinkamo Darbo ištaisymo Išlaidų arba netinkamo daikto pakeitimo dydžiu; ir (arba)  9.11.3. Rangovas pagal Sutartį neatliko arba neatlieka kokio nors Darbo arba įsipareigojimo, apie kurį jam atitinkamai buvo pranešęs Užsakovas ar Statinio statybos techninis prižiūrėtojas. Tokiu atveju Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant tarpinio mokėjimo sumą to Darbo arba įsipareigojimo verte. | |
|  | | | Užsakovas gali tiesiogiai atsiskaityti su Subrangovais už jų atliktus darbus. Apie tai Užsakovas raštu informuoja Subrangovus per 5 darbo dienas po informacijos apie juos gavimo. Subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo Subrangovo, nustatanti tiesioginio atsiskaitymo su Subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams Subrangovui trišalėje sutartyje nustatyta tvarka. | |
| 1. PAKEITIMAI | | | | |
|  | | | Užsakovas šiame skyriuje nustatytomis sąlygomis gali nurodyti daryti Pakeitimus. Pakeitimai gali apimti:   1. bet kurios Darbų dalies montavimo ar įrengimo vietos ar padėties keitimą, Darbų dalies lygių, pozicijų ir (arba) matmenų pakitimus; 2. bet kurio atskiro Darbo atsisakymą arba Darbo apimties sumažinimą; 3. Darbo kokybės ar kitų bet kurio atskiro Darbo savybių pakitimus; 4. bet kurį papildomą Darbą, Įrangą, Medžiagas.   Pakeitimas pagrindžiamas dokumentais (pvz. defektiniu (pakeitimų) aktu, objekto apžiūros aktu, brėžiniais (įsk. Projekto korektūrą pagal jo naują laidą), ar kitais dokumentais), kurie turi būti patvirtinti Rangovo, statinio statybos techninės priežiūros vadovo ir projektuotojo ir (ar) statinio projekto vykdymo priežiūros vadovo parašais, bei raštu suderinti su Užsakovu.  Pakeitimas įforminamas susitarimu ar protokolu dėl darbų pakeitimo, nurodant darbų pavadinimus, vienetus, kiekius, techninius sprendinius (pavyzdžiui, brėžinius ir kita), įkainių/kainų nustatymo pagrindimą ir skaičiavimą (vadovaujantis 9.9.1 papunkčiu). Toks susitarimas ar protokolas turi būti patvirtintas ir pasirašytas Šalių ir laikomas sudėtine Sutarties dalimi.  Jeigu Pakeitimas atliekamas kitais negu apibrėžti šiame skyriuje atvejais, tokiam pakeitimui atlikti turi būti vykdomas atskiras pirkimas, t.y. nauja pirkimo procedūra pagal Lietuvos Respublikos viešųjų pirkimų įstatymo reikalavimus. | |
|  | | | Pakeitimai forminami tokia tvarka:   1. jei būtina/tikslinga **atsisakyti** atskiro Darbo, ar būtina/tikslinga mažinti Darbų apimtis, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 9.9.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina; 2. jei Sutartyje numatytą atskirą Darbą (ar jo dalį) būtina/tikslinga **keisti** kitu Darbu, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 9.9.1 papunktyje nurodytus Darbų kainų nustatymo būdus, bei siūlymą dėl keistinų Darbų, t.y. vietoje nevykdomų Darbų siūlomų atlikti Darbų lokalinę sąmatą, sudarytą pagal 9.9.1. papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina (jei reikia); 3. papildomi darbai, tai Sutartyje neįtraukti Darbai ir (ar) Sutartyje nurodytų Darbų apimtys, jeigu jos viršija 15 procentų Pradinės sutarties vertės. Jei būtina/tikslinga atlikti **papildomus** darbus, Rangovas pateikia siūlymą dėl papildomų Darbų, t. y. papildomų Darbų lokalinę sąmatą, sudarytą pagal 9.9.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina. | |
|  | | | Pakeitimai gali būti atliekami neatsižvelgiant į jų vertę ir aplinkybes, jeigu   1. pasirinkimo galimybės *(opcionas)*, įsk. kiekių, apimties, objekto pakeitimą, iš anksto buvo aiškiai, tiksliai ir nedviprasmiškai suformuluotos pirkimo dokumentuose, nurodyta pasirinkimo galimybių *(opciono)* apimtis, pobūdis ir aplinkybės, kuriomis tai gali būti atliekama, ir iš esmės nesikeičia Darbų pobūdis; arba 2. Pakeitimas nėra esminis, t.y. juo nepakeičiamas Darbų bendrasis pobūdis. Pakeitimas laikomas esminių, kai dėl jo    * pakeičiama pradinio pirkimo procedūros konkurencinė padėtis (kiti priimti kandidatai, kitas priimtas dalyvių pasiūlymas, sudominta daugiau tiekėjų), arba    * pakeičiama ekonominė pusiausvyra rangovo naudai, arba    * labai padidėja Darbų apimtis. | |
|  | | | Pakeitimai, kurių vertė neviršija 50 procentų, o bendra atskirų Pakeitimų pagal šį punktą vertė – 100 procentų Pradinės sutarties vertės, gali būti atliekami esant šioms aplinkybėms:   1. prireikia papildomų darbų, paslaugų ar prekių, kurie tapo būtini Darbams užbaigti, tačiau nebuvo įtraukti į pradinį pirkimą, o Rangovo pakeitimas negalimas dėl ekonominių ar techninių priežasčių ir Užsakovui sukeltų didelių nepatogumų ar nemažą išlaidų dubliavimą; arba 2. būtinybė atsirado dėl aplinkybių, kurių protingas ir apdairus Užsakovas negalėjo numatyti, ir iš esmės nesikeičia Darbų pobūdis.   Nenumatytos aplinkybės reiškia aplinkybes, kurių nebuvo įmanoma nuspėti, nepaisant to, kad Užsakovas pagrįstai apdairiai rengėsi pradiniam sutarties skyrimui, atsižvelgdamas į visas jo turimas priemones, konkretaus projekto pobūdį ir charakteristikas, gerąją praktiką atitinkamoje srityje ir poreikį užtikrinti tinkamą panaudotų išteklių ir numatomos sutarties vertės santykį rengiantis jos skyrimui. | |
|  | | | Pakeitimai, kurių bendra atskirų Pakeitimų pagal šį punktą vertė neviršija 15 procentų Pradinės sutarties vertės, gali būti atliekami neatsižvelgiant į aplinkybes, jeigu iš esmės nesikeičia Darbų pobūdis. | |
|  | | | Atliktų darbų aktai turi atitikti pagal Inžinieriaus/Užsakovo nurodymą atliktus Darbų vykdymo pakeitimus. | |
|  | | | Rangovo pasiūlyme įvardintos Darbų sudėtinės dalys (resursai, techninės specifikacijos ir pan.), kurios nedetalizuotos Techniniame darbo projekte, gali būti keičiamos tik Užsakovo sutikimu tiek, kiek toks keitimas neprieštarauja Techninio darbo projekto (jo techninių specifikacijų, aiškinamųjų raštų, brėžinių) sprendiniams. Tokie keitimai Pakeitimu nelaikomi. | |
|  | | | Jeigu bet kuris statybos dalyvis Darbų vykdymo metu sužino apie Techninio darbo projekto klaidą arba techninį trūkumą dokumento, kuriuo vadovaujantis Rangovas privalo vykdyti Darbus, tai jis apie tai privalo nedelsdamas pranešti Užsakovui. Užsakovas, gavęs tokį pranešimą, privalo pateikti Rangovui trūkstamą informaciją, tinkamus paaiškinimus bei (jeigu reikia) įforminti Pakeitimą. Techninio darbo projekto klaida ar dokumento techninis trūkumas turi būti patvirtintas projektą rengusio projektuotojo. | |
|  | | | Jeigu Rangovas, vykdydamas Darbus, susiduria su sąlygomis Statybvietėje, kurių jis iki Sutarties pasirašymo pagrįstai negalėjo numatyti, tai Rangovas apie tai privalo nedelsdamas – ne vėliau kaip per 5 dienas – pranešti Užsakovui, detaliai nurodydamas aplinkybes. Jeigu Rangovas, dėl šiame punkte minimų priežasčių, uždelsia baigti Darbus laiku ir (arba) turi papildomų Išlaidų, tai Rangovas turi teisę reikalauti Darbų atlikimo termino pratęsimo ir tokių papildomų Išlaidų apmokėjimo. | |
| 1. ATSAKOMYBĖ UŽ DEFEKTUS, GARANTIJOS | | | | |
|  | | | Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo-priėmimo, jei tie trūkumai ar nukrypimai negalėjo būti nustatyti perimant Darbą (paslėpti trūkumai arba atsiradę statinio garantinio naudojimo metu), taip pat jei jie buvo Rangovo tyčia paslėpti, privalo apie juos raštu pranešti Rangovui. | |
|  | | | Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo Darbus. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis Medžiagomis, netinkama darbų kokybe arba bet kurio Rangovo įsipareigojimo pagal Sutartį neįvykdymu. | |
|  | | | Rangovas per 10 darbo dienas nuo Darbų perdavimo ir priėmimo akto pasirašymo turi Užsakovui pateikti dokumentą, kuriuo užtikrinamas garantinio laikotarpio prievolių įvykdymas pagal pasirašytą Sutartį. Šis dokumentas Rangovo nemokumo ar bankroto atveju turi užtikrinti dėl Rangovų kaltės atsiradusių defektų, nustatytų per pirmuosius 3 statinio garantinio termino metus, šalinimo išlaidų apmokėjimą Užsakovui. Defektų šalinimo užtikrinimo suma statinio garantiniu 3 metų laikotarpiu turi būti ne mažesnė kaip 5 procentai statinio statybos darbų (atliktų Darbų be projektavimo ir kitų inžinerinių paslaugų) kainos (su PVM). | |
|  | | | Rangovo taikomas papildomas statinio garantinis terminas yra aprašytas ir nurodytas Sutarties 3.4 punkte. Ši Sutarties nuostata taikoma tuo atveju, jeigu Rangovas pasiūlyme nurodė ekonominio naudingumo vertinimo kriterijų „Papildomas garantinis terminas (T)“.  Papildomos garantijos suteikimo įsipareigojimo tikrinimą atlieka techninę statinio priežiūrą vykdantis Užsakovo atstovas, atsakingas už techninės priežiūros kontrolę, nuolatinės ir (ar) kasmetinės, ir (ar) esminės (detaliosios planinės) apžiūros metu ir po jos atlikimo, užpildant defektų (pažeidimų) apžiūros aktą. Apžiūros metu nustačius defektų (pažeidimų), Rangovui nustatomas protingas, technologiškai pagrįstas terminas jų ištaisymui. Rangovui per Užsakovo atstovo, atsakingo už techninės priežiūros kontrolę, duotą terminą neištaisius nustatytų defektų (pažeidimų), Rangovui bus taikoma Sutarties 7.8 p. nustatyta atsakomybė. | |
| 1. SUTARTIES ESMINIS PAŽEIDIMAS IR NUTRAUKIMAS | | | | |
|  | | | Jeigu Darbų vykdymo sustabdymas, pagal Sutarties sąlygų 6.6 papunktį, trunka ilgiau nei 91 dieną, tai Rangovas gali reikalauti leidimo atnaujinti Darbų vykdymą. Jeigu per 21 dieną toks leidimas nėra suteikiamas, Rangovas gali reikalauti nutraukti Sutartį. Tokiu Sutarties nutraukimo atveju turi būti nustatytos ir Šalių parašais patvirtintos atliktų Darbų apimtys ir Rangovui mokėtinos sumos. | |
|  | | | Jeigu Rangovas nevykdo arba netinkamai vykdo kuriuos nors įsipareigojimus pagal Sutartį, tai Statinio statybos techninės priežiūros vadovas raštu gali Rangovui nurodyti įvykdyti įsipareigojimus arba ištaisyti netinkamai atliktus Darbus per pagrįstai tinkamą laiką. | |
|  | | | Užsakovas privalo bet kuriuo šiame punkte išvardintu atveju arba aplinkybėms, prieš 21 dieną apie tai pranešęs Rangovui, nutraukti Sutartį ir pašalinti Rangovą iš Statybvietės dėl šių esminių sutarties pažeidimų:   1. nevykdo Sutarties sąlygų 12.2 papunktyje nurodytų Statinio statybos techninės priežiūros vadovo nurodymų ir dėl to Užsakovas iš esmės negauna Darbų rezultato, kokio tikėjosi, 2. nepateikia Sutarties įvykdymo užtikrinimo pagal 7.1 papunkčio nuostatas arba visais pagrįstais atvejais nepratęsia Sutarties įvykdymo užtikrinimo galiojimo; 3. nepradeda laiku vykdyti Darbų (daugiau negu 30 kalendorinių dienų), kitaip aiškiai parodo ketinimą netęsti savo įsipareigojimų pagal Sutartį arba nevykdo Darbų pagal Kalendorinį Darbų grafiką, kaip nurodyta šios Sutarties 6.3 punkte, ir tampa aišku, kad juos baigti iki Darbų atlikimo termino pabaigos neįmanoma; 4. jeigu Rangovas pasitelkė Sutartyje nenumatytus Subrangovus ar pakeitė Subrangovus, negavęs Užsakovo sutikimo ar kitaip perleidžia sutartį be Užsakovo sutikimo; 5. jeigu Rangovas ar Subrangovas pateikė tikrovės neatitinkančius dokumentus, kad laimėtų viešąjį pirkimą, kurio pagrindu sudaroma ši Sutartis; 6. jei paaiškėjus, kad pasiūlyme nurodyti specialistai negali tinkamai ir laiku vykdyti savo įsipareigojimų, Rangovas nedelsiant nepakeičia specialisto lygiaverčiu specialistu, jo kandidatūrą suderinęs su Užsakovu; 7. kai Rangovas bankrutuoja arba yra likviduojamas ar kitaip restruktūrizuojamas, sustabdo ūkinę veiklą, keičiama organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui, išskyrus atvejus, kai dėl šių pasikeitimų yra tinkamai keičiama Sutartis; 8. jeigu Rangovas ar kas nors iš Rangovo personalo ar tiesiogiai su juo susijusių asmenų arba Subrangovų grasina, duoda arba pasiūlo ar tarpininkauja grasinant, duodant arba pasiūlant (tiesiogiai arba netiesiogiai) bet kuriam asmeniui kokį nors kyšį, dovaną, piniginį atsidėkojimą, komisinius arba kitą vertingą daiktą, kaip paskatą arba apdovanojimą už bet kurio su šia Sutartimi susijusio veiksmo atlikimą arba susilaikymą jį atlikti, arba už palankumo ar nepalankumo parodymą ar susilaikymą juos parodyti bet kurio su šia Sutartimi susijusio asmens atžvilgiu; 9. kai Rangovas per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus; 10. kai Rangovas perleidžia iš sutarties kylančias teises ir pareigas be Užsakovo leidimo; 11. Jeigu Rangovas ar Subrangovai kartu ar atskirai daugiau kaip du kartus pažeidė Sutarties 5.27–5.29 punktus, ar nesilaiko 5.27, 5.30, 5.31, 5.33 punktų reikalavimų; 12. kitais atvejais, kai sutarties nutraukimą dėl esminio sutarties pažeidimo pripažino teismas. | |
|  | | | Nutraukus Sutartį pagal 12.3 papunktį:   1. Rangovas privalo toliau vykdyti pagrįstus Užsakovo nurodymus dėl turto išsaugojimo arba dėl Darbų saugos, ir 2. Užsakovas turi nustatyti likusias Rangovui mokėtinas sumas už tinkamai atliktus, bet neapmokėtus Darbus. Tačiau Užsakovas Rangovo sąskaita gali padengti bet kuriuos nuostolius ir papildomas Išlaidas, susijusias su defektų ištaisymu, kitas Užsakovo išlaidas, atsiradusias dėl šios Sutarties, ar baudą, prilygstančią 10 proc. nutraukimo dieną neatliktos Darbų dalies vertei. Jei pareiškiamas reikalavimas dėl nuostolių atlyginimo, bauda įskaitoma į nuostolius. Užsakovas, padaręs tokius atskaitymus, visą likusią Rangovui mokėtiną sumą privalo išmokėti Rangovui. | |
|  | | | Užsakovas bet kada dėl objektyvių nuo jo nepriklausančių aplinkybių, nepriklausomai nuo Rangovo veiksmų, turi teisę nutraukti Sutartį ne vėliau kaip prieš 14 dienų apie tai raštu pranešdamas Rangovui. Tokiu atveju Rangovui turi būti sumokėta:   1. už bet kurį tinkamai atliktą Darbą pagal Sutartyje nustatytas kainas; 2. Išlaidos už Įrangą ar Medžiagas, kurie skirti Darbams ir, kuriuos Rangovas tam tikslui įsigijo. Užsakovui sumokėjus, ši Įranga ir Medžiagos tampa Užsakovo nuosavybe; 3. bet kurios kitos Išlaidos arba įsipareigojimai, kuriuos Rangovas pagrįstai prisiėmė tikėdamasis baigti Darbus.   Užsakovas neturi teisės nutraukti Sutarties dėl to, kad planuoja Darbus vykdyti pats arba įpareigoti juos vykdyti kitą rangovą. | |
|  | | | Rangovas gali bet kuriuo šiame punkte išvardintu atveju arba aplinkybėms, prieš 14 dienų apie tai raštu pranešęs Užsakovui, nutraukti Sutartį dėl šių esminių sutarties pažeidimų:   1. per 42 dienas nuo Sutarties 9.7 papunktyje nurodyto termino pabaigos negauna viso apmokėjimo (išskyrus atskaitymus pagal 9 skyriaus nuostatas); 2. Užsakovas visiškai nevykdo savo įsipareigojimų pagal Sutartį; 3. Darbų vykdymo sustabdymas pagal Sutarties 12.1 papunktį trunka ilgiau nei 112 dienų; 4. Bendras Darbų vykdymo sustabdymas trunka ilgiau nei pusė Darbų atlikimo termino ir ilgiau kaip 112 dienų.   Rangovo pasirinkimas nutraukti Sutartį neturi pažeisti kurių nors kitų iš Sutarties arba kitaip kylančių Rangovo teisių.  Jeigu Rangovas nutraukė Sutartį pagal 12.6.1 ir 12.6.2 papunkčius, jam turi būti suteikta teisė atgauti sustabdymo ir statybvietės palikimo išlaidas kartu su bauda, prilygstančia 5 proc. nutraukimo dieną neatliktos Darbų dalies vertei. | |
|  | | | Sutarties nutraukimo įsigaliojimo atveju pagal bet kurį Sutarties sąlygų punktą, Rangovas per Užsakovo nurodytą terminą privalo:   1. nutraukti visą tolesnį Darbą, išskyrus tokį, kurį būtina atlikti dėl gyvybės ar turto išsaugojimo arba dėl Darbų saugos; 2. perduoti Užsakovui Įrangą ir Medžiagas, už kuriuos jau sumokėta; 3. pašalinti visus Rangovo įrengimus ir kitus daiktus iš Statybvietės ir pats palikti Statybvietę. | |
|  | | | Užsakovas taip pat gali Lietuvos Respublikos viešųjų pirkimų įstatymo nurodytais atvejais ir tvarka vienašališkai nutraukti Sutartį apie tai Rangovui pranešant raštu. | |
|  | | | Jeigu Rangovas, įgyvendindamas Sutartį, padaro bet kurį esminį Sutarties pažeidimą, aptartą šios Sutarties 12.3 ir 6.3 punktuose, Užsakovas turi teisę pripažinti, kad Rangovas Sutartyje nustatytą esminę Sutarties sąlygą vykdė su dideliais arba nuolatiniais trūkumais ir dėl to Užsakovas pritaikė Sutartyje nustatytą sankciją, arba nutraukus Sutartį dėl esminio Sutarties pažeidimo, Užsakovas, vadovaudamasis Lietuvos Respublikos viešųjų pirkimų įstatymo 91 straipsnio nuostatomis, Centrinėje viešųjų pirkimų informacinėje sistemoje paskelbia informaciją apie Rangovą, kaip apie pirkimo sutarties neįvykdžiusį ar netinkamai ją įvykdžiusį tiekėją. | |
| 1. GINČAI | | | | |
|  | | | Sutarties Šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 dienų. Ginčas turi būti išspręstas per ne ilgesnį nei 60 dienų terminą nuo derybų pradžios. Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo. Su Sutartimi susiję ginčai, kurių nepavyksta išspręsti derybų keliu, sprendžiami teisme pagal Užsakovo buveinės vietą, vadovaujantis Lietuvos Respublikos įstatymais. | |
| 1. NENUGALIMA JĖGA | | | | |
|  | | | Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (*force majeure*) aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui. | |
|  | | | Nenugalima jėga (*force majeure*) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (*force majeure*) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. | |
|  | | | Sutartis baigiasi kitos Šalies reikalavimu, kai ją įvykdyti kitai Šaliai neįmanoma dėl nenugalimos jėgos (*force majeure*). | |
| 1. ASMENS DUOMENŲ APSAUGA  |  |  | | --- | --- | |  | Vykdydamos šią Sutartį, Sutarties Šalys įsipareigoja laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų apsaugą. | |  | Sutarties vykdymo metu Šalių gauti asmens duomenys yra tvarkomi pagal Reglamento (ES) 2016/679 6 straipsnio 1 dalies b punktą, t. y. tvarkyti duomenis būtina siekiant įvykdyti sutartį, kurios šalis yra duomenų subjektas. | |  | Sutarties šalys, vykdydamos šią Sutartį nėra įpareigotos tvarkyti asmens duomenis viena kitos vardu, todėl šios Sutarties vykdymo laikotarpiu yra laikomos duomenų valdytojais, ir joms tenka pereiga laikytis Reglamente (ES) 2016/679 duomenų valdytojui numatytų teisių ir pareigų. | |  | Jei šios Sutarties vykdymui yra pasitelkiamas subrangovas, pagal Reglamentą (ES) 2016/679 jam yra taikomi lygiai tokie pat reikalavimai kaip ir Rangovui. Rangovas privalo informuoti subrangovą (duomenų subjektą), kad gauti jo asmens duomenys bus tvarkomi vadovaujantis Reglamento (ES) 2016/679 13 straipsniu. | |  | Sutarties Šalys gautus asmens duomenis saugo – ne trumpiau kaip 4 metus nuo Sutarties įvykdymo ir ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami. |  1. BAIGIAMOSIOS NUOSTATOS | | | | |
|  | | Visi su Sutartimi susiję pranešimai, nurodymai, prašymai, kiti dokumentai ar susirašinėjimas turi būti siunčiami raštu (elektroninėmis priemonėmis arba pasirašytinai per pašto paslaugos teikėją ar kitą tinkamą vežėją). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) dienas nuo minėto pasikeitimo dienos, raštu privalo pranešti kitai Šaliai. Šalių rekvizitai nurodyti šios Sutarties 15.3 papunktyje. | | |
|  | | Sutartis sudaryta lietuvių kalba, vienu egzemplioriumi, kurį Šalių atstovai pasirašo kvalifikuotais elektroniniais parašais. Visais su Sutarties įgyvendinimu susijusiais klausimais Šalys privalo susirašinėti ir bendrauti lietuvių kalba. | | |
|  | | Šalys šią Sutartį perskaitė, joms buvo išaiškintas Sutarties turinys ir pasekmės, Šalys Sutartį suprato ir, kaip visiškai atitinkančią jų valią ir ketinimus, pasirašė.  Šalių rekvizitai: | | |
|  | **UŽSAKOVAS**  **Šiaulių rajono savivaldybės administracija**  Juridinio asmens kodas 188726051  Ne PVM mokėtojas  Registro tvarkytojas – VĮ Registrų centras  Vilniaus g. 263, 76337 Šiauliai  tel.: (+370 41) 59 66 42,  El. paštas: prim@siauliuraj.lt  A. s. Nr. LT334010044200401846  „Luminor Bank“, AS, Lietuvos skyrius  Administracijos direktorius  **Gipoldas Karklelis** | | | **RANGOVAS**  *[pavadinimas]*  Juridinio asmens kodas *[kodas]*  PVM mokėtojo kodas *[kodas]*  Registro tvarkytojas – VĮ Registrų centras  *[adresas korespondencijai]*  Tel. . \_\_\_\_\_\_\_\_\_\_  El. p. \_\_\_\_\_\_\_\_\_  A. s. Nr. *[atsiskaitomosios sąskaitos Nr.]*  *[bankas]*  \_\_\_\_\_\_\_\_\_\_\_\_\_ *[pasirašančio asmens pareigos]*  \_\_\_\_\_\_\_\_\_\_\_\_\_ *[vardas, pavardė]* | |

|  |
| --- |
| **Statybvietės perdavimo-priėmimo aktas**  **[Data]** |
| Rangos sutarties data, numeris: |
| **Statybvietės adresas: Lazdynų Pelėdos g., Palaukio g. ir Žemaitės g., Kuršėnai, Šiaulių r. sav.** |
| Užsakovas – Šiaulių rajono savivaldybės administracija, vadovaudamasis Sutarties sąlygų 4.1 punkto nuostatomis šiuo Statybvietės perdavimo-priėmimo aktu suteikia Rangovui – *[pavadinimas]* Statybvietės valdymo teisę.  Rangovas, šiuo aktu perėmęs Statybvietę, tampa atsakingu už Statybvietę ir jos prieigas pagal Sutartį. Rangovas, pasirašydamas šį aktą patvirtina, kad:   1. Statybvietės ribos pažymėtos brėžinyje, fiziškai parodytos Rangovo atstovui 2. Rangovui yra perduotas Statybvietės ribų brėžinys.   Statybvietės perdavimo - priėmimo metu yra užfiksuota esama Statybvietės priklausinių būklė, už kurią Rangovas yra atsakingas: |
| **Priedai:**   1. Statybvietės ribų brėžinys; 2. Esamą Statybvietės priklausinių būklę apibūdinantys priedai, nuotraukos, aprašymai ar kita. |
| **Užsakovo atstovas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Parašas:\_\_\_\_\_\_\_\_\_\_\_\_\_\_\_\_\_\_\_\_\_\_ Data** |
| **Rangovo atstovas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Parašas:\_\_\_\_\_\_\_\_\_\_\_\_\_\_\_\_\_\_\_\_\_\_ Data** |
| **Techninės priežiūros vadovas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Parašas:\_\_\_\_\_\_\_\_\_\_\_\_\_\_\_\_\_\_\_\_\_\_ Data** |

**DARBŲ PERDAVIMO**-**PRIĖMIMO AKTAS**

*[Akto sudarymo vieta]*, ......... m. ............................... ........... d.

*[Rangovo pavadinimas]*, atstovaujama .............................................., veikiančio pagal ........................................................................................................., toliau vadinamas Rangovu, ir *[Užsakovo pavadinimas]*, atstovaujama ..........................................., veikiančio pagal ......................................................................................, toliau vadinamas Užsakovu (toliau kartu vadinamos Šalimis, o kiekviena atskirai – Šalimi), vadovaudamiesi Šalių sudaryta *[sutarties pavadinimas, sudarymo data]* sutartimi (toliau – vadinama Sutartimi), bei papildomais susitarimais Nr. \_\_\_\_\_\_\_\_\_ , sudarė šį Darbų perdavimo-priėmimo aktą:

1. Rangovas perduoda Užsakovui atliktus Darbus ...................................................... *[Darbų pavadinimas, sutampantis su Sutarties 2.1 punkte esančiu Darbų pavadinimu]*, o Užsakovas šiuos atliktus Darbus priima.

2. Už atliktus Darbus Užsakovas įsipareigoja sumokėti Rangovui likusią....................... Eur (.................................................................................................... eurų) sumą Šalių sudarytoje Sutartyje nustatyta tvarka.

[3. Šalys patvirtina, kad Darbai yra atlikti pilnai ir tinkamai. Užsakovas neturi Rangovui pretenzijų dėl atliktų Darbų kokybės.]

[3. Šalys patvirtina, kad Darbai yra atlikti pilnai ir tinkamai, išskyrus defektus, kurie neturės esminės įtakos naudojant Darbus pagal paskirtį. Defektų sąrašas pridedamas. Defektai turi būti pašalinti per *[nurodyti dienų skaičių, ne ilgesnį, nei 28 dienos]* dienų po šio Darbų perdavimo-priėmimo akto pasirašymo dienos.]

*[Pasirenkama pagal situaciją]*

4. Šis aktas sudarytas dviem egzemplioriais, kurie abu turi vienodą teisinę galią. Vienas egzempliorius pateikiamas Rangovui, kitas lieka Užsakovui.

|  |  |
| --- | --- |
| **Rangovas** | **Užsakovas** |
| [Pavadinimas] | [Pavadinimas] |
| [Buveinės adresas] | [Buveinės adresas] |
| [Telefonas, faksas] | [Telefonas, faksas] |
| [Įmonės kodas] | [Įmonės kodas] |
| [PVM mokėtojo kodas] | [PVM mokėtojo kodas] |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas  [Pareigos, vardas ir pavardė] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas  [Pareigos, vardas ir pavardė] |
|  |  |
|  | **Statinio statybos**  **techninės priežiūros vadovas** | |
|  | [Vardas, Pavardė] | |
|  | [Atestato numeris] | |
|  |  | |
| [PRIEDAS: Defektų sąrašas, taip pat nurodant pagrįstą laiką defektų taisymui ir įkainotą defektų vertę] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas | |

1. Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (2019 m. sausio 24 d. įsakymo Nr. 1S-13 redakcija) patvirtinta Kainodaros taisyklių nustatymo metodika (toliau – Metodika). [↑](#footnote-ref-2)