**ŠIAULIŲ RAJONO SAVIVALDYBĖS ADMINISTRACIJA**

**SUPAPRASTINTO ATVIRO KONKURSO SĄLYGOS**

**LAZDYNŲ PELĖDOS G., PALAUKIO G., IR ŽEMAITĖS G. KURŠĖNŲ M. ŠIAULIŲ R. REKONSTRAVIMO DARBAI**

TURINYS

|  |  |
| --- | --- |
| I. | BENDROSIOS NUOSTATOS |
| II. | PIRKIMO OBJEKTAS |
| III. | TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI, APLINKOS APSAUGOS VADYBOS SISTEMOS REIKALAVIMAI IR REIKALAVIMAI PAGAL LR VIEŠŲJŲ PIRKIMŲ ĮSTATYMO 45 STRAIPSNIO 21 DALĮ |
| IV. | ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE |
| V. | PASIŪLYMŲ RENGIMAS, PATEIKIMAS, KEITIMAS |
| VI. | PASIŪLYMŲ GALIOJIMO UŽTIKRINIMAS |
| VII. | KONKURSO SĄLYGŲ PAAIŠKINIMAS IR PATIKSLINIMAS |
| VIII. | VOKŲ SU PASIŪLYMAIS ATPLĖŠIMO PROCEDŪROS |
| IX. | PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS |
| X. | PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO |
| XI. | PRETENZIJŲ IR SKUNDŲ NAGRINĖJIMO TVARKA |
| XII. | PIRKIMO SUTARTIES SĄLYGOS |
| XIII. | ASMENS DUOMENŲ APSAUGA |
|  | PRIEDAI: |

1 priedas. Pasiūlymo forma.

2 priedas. Europos bendrojo viešųjų pirkimų dokumento (toliau – EBVPD) forma.

3 priedas. Veiklų sąrašo forma.

4 priedas. Specialistų sąrašo forma.

5 priedas. Pavyzdinės pasiūlymo galiojimo užtikrinimo garantijos ir laidavimo draudimo rašto formos.

6 priedas. Pirkimo sutarties projektas.

7 priedas. Techninis projektas Nr. SR2024-087-TP „Susisiekimo komunikacijų paskirties Lazdynų Pelėdos g., Palaukio g. ir Žemaitės g. Kuršėnų m. Šiaulių r. rekonstravimas“.

8 priedas. Deklaracijos dėl VPĮ 45 straipsnio 2¹ dalyje numatytų sąlygų forma.

I. BENDROSIOS NUOSTATOS

1. Šiaulių rajono savivaldybės administracija (toliau – perkančioji organizacija) numato įsigyti Lazdynų Pelėdos g., Palaukio g. ir Žemaitės g. Kuršėnų m. Šiaulių r. rekonstravimo darbus.
2. Viešasis pirkimas (supaprastinto atviro) konkurso būdu vykdomas vadovaujantis Lietuvos Respublikos viešųjų pirkimų įstatymu (toliau – VPĮ), Lietuvos Respublikos civiliniu kodeksu, kitais VPĮ įgyvendinamaisiais teisės aktais bei šiomis konkurso sąlygomis.
3. Vartojamos pagrindinės sąvokos, apibrėžtos VPĮ ir kituose su pirkimo objektu susijusiuose teisės aktuose (jų aktualiose redakcijose).
4. Skelbimas apie pirkimą paskelbtas VPĮ nustatyta tvarka.
5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Vykdant pirkimą siekiama racionaliai panaudoti tam skirtas lėšas. Priimant sprendimus dėl konkurso dokumentų, vadovaujamasi racionalumo principu.
6. Konkurso dokumentus, kuriuose nustatytos visos sąlygos, sudaro:
   1. skelbimas apie pirkimą;
   2. konkurso sąlygos (kartu su priedais);
   3. konkurso dokumentų paaiškinimai (patikslinimai), taip pat atsakymai į tiekėjų klausimus (jeigu bus);
   4. kita Centrinėje viešųjų pirkimų informacinėje sistemoje (toliau – CVP IS) priemonėmis pateikta informacija.
7. Pirkimas vykdomas Centrinės viešųjų pirkimų informacinės sistemos (toliau – CVP IS) priemonėmis. Bet kokia informacija, konkurso sąlygų paaiškinimai, pranešimai ar kitas Perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis (pranešimus gaus tie tiekėjo naudotojai, kurie priėmė kvietimą arba yra priskirti prie pirkimo).
8. Perkančioji organizacija nėra pridėtinės vertės mokesčio (toliau – PVM) mokėtoja.
9. Pirkimas vykdomas nesinaudojant CPO LT katalogu, nes CPO LT nėra galimybės įsigyti perkamus darbus.

**II. PIRKIMO OBJEKTAS**

1. Šis pirkimas į dalis neskaidomas, todėl tiekėjai privalo teikti pasiūlymą dėl visos pirkimo objekto apimties, nurodytos šiuose pirkimo dokumentuose. Alternatyvūs pasiūlymai negalimi.
2. Pirkimo objektas yra Lazdynų Pelėdos g., Palaukio g. ir Žemaitės g. Kuršėnų m. Šiaulių r. rekonstravimo darbai (toliau – Darbai). Darbo projekto parengimui Perkančiosios organizacijos yra parinktas projekto rengėjas – UAB “Inžinerinis projektavimas“, kuris pagal pasirašytos sutarties sąlygas privalęs Darbo projektą parengti per 30 kalendorinių dienų, nuo Užsakovo raštiško nurodymo. Taip pat, numatyta sąlyga – Užsakovui, darbo projekto rengėjui ir atrinktam statybos rangovui sutarus, darbo projektą bus galima rengti dalimis sudarius darbo projekto parengimo grafiką.
3. Darbų sudėtis, apimtys bei kiti reikalavimai yra nurodyti šių konkurso sąlygų 3 priede pateikiamame Veiklų sąraše, 6 priede pateikiamame Pirkimo sutarties projekte, 7 priede pateikiamoje Techninio projekto dokumentacijoje.
4. Tiekėjai turi įvertinti visus pirkimo objektą sudarančius Darbus. Apibūdinant pirkimo objektą, techniniame projekte ar kitose pirkimo dokumentuose galimai nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. Šiuose pirkimo dokumentuose nurodyti statybos Darbų kiekiai fiziniais vienetais yra orientaciniai. Faktiniai Darbų kiekiai, reikalingi numatytiems statybos darbams įvykdyti, gali būti didesni arba mažesni už nurodytus Darbų kiekius. Jei faktinė Sutartyje nurodytų Darbų apimtis neatitinka daugiau kaip 15 procentų, skaičiuojant nuo Pradinės sutarties vertės, visi darbai, viršijantys 15 procentų nuo Pradinės sutarties vertės svyravimo ribą, turi būti atsisakomi ir (ar) įsigyjami taikant kiekio (apimties) keitimo sąlygas, nurodytas Pirkimo sutarties projekte, šių konkurso sąlygų 6 priede.
5. Darbų atlikimo terminas – 13 mėnesių nuo pirkimo sutarties sudarymo. Darbų atlikimo termino pratęsimas nenumatomas. Tarpiniai atlikimo terminai detalizuojami kalendoriniame darbų grafike, kuris turės būti parengtas po pirkimo sutarties sudarymo. Rangovas turės iki 2025-10-20 atlikti rangos darbų už nemažiau kaip 1 000 000,00 Eur su PVM.
6. Tiekėjai pasiūlyme privalo įvertinti visas pirkimo sutarčiai įvykdyti reikalingas sąnaudas – išlaidas darbų atlikimui, išpildomųjų geodezinių nuotraukų parengimui, kadastrinių matavimų bei kadastrinių matavimų bylų su patikra VĮ Registrų centro Nekilnojamojo turto registre parengimui, statybos užbaigimo dokumento (-ų) gavimą ir reikalingų medžiagų, gaminių, mechanizmų eksploatacijos ir darbo užmokesčio vertę, socialinio draudimo mokesčius, pridėtinės vertės mokesčius, kitus reikalingus mokesčius bei kitas išlaidas, kurias turi numatyti profesionalus ir atsakingas tiekėjas. Po pasiūlymų pateikimo termino nebebus priimtas joks reikalavimas pakeisti pasiūlymo sumą arba sąlygas, grindžiamas tiekėjo klaidomis ar praleidimais. Jeigu vykdant rangos sutartį paaiškės, kad rangovas turi patirti išlaidų ar atlikti darbus, kuriuos jis privalėjo įtraukti į savo sąnaudas pagal Perkančiosios organizacijos pateiktus konkurso dokumentus ar jų paaiškinimus, tai šiuos darbus atlikti ar išlaidas padengti rangovas privalės savo sąskaita.
7. Maksimali šiam pirkimui numatyta biudžeto suma su PVM yra 1 585 100,00 Eur (vienas milijonas penki šimtai aštuoniasdešimt penki tūkstančiai vienas šimtas eurų).
8. Tiekėjai, dalyvaujantys pirkimo procedūroje, atsako už rūpestingą visų konkurso dokumentų išnagrinėjimą, įskaitant techninio projekto dokumentaciją, ir visus išleistus paaiškinimus bei papildymus, taip pat už pateikiamos informacijos apie visas sąlygas bei įsipareigojimus, galinčius turėti įtakos pasiūlymo sumai ar pobūdžiui arba Darbų atlikimui, gavimą. Aiškinamasis susirinkimas su tiekėjais nebus rengiamas. Tiekėjai gali savarankiškai darbų atlikimo vietoje susipažinti su esama situacija.

**III. TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI**, **APLINKOS APSAUGOS VADYBOS SISTEMOS REIKALAVIMAI ir REIKALAVIMAI** **PAGAL LR VIEŠŲJŲ PIRKIMŲ ĮSTATYMO 45 STRAIPSNIO 21 dalį**

1. Tiekėjas, dalyvaujantis pirkime, privalo neturėti tiekėjo pašalinimo pagrindų, nurodytus šių konkurso sąlygų 20 punkte (1 lentelėje), turi tenkinti kvalifikacijos reikalavimus, nurodytus šių konkurso sąlygų 21 punkte (2 lentelėje) bei privalo laikytis aplinkos apsaugos vadybos sistemos standartų reikalavimų, nurodytus šių konkurso sąlygų 22 punkte (3 lentelėje). Šiems reikalavimams patikrinti bus naudojamas Europos bendrasis viešojo pirkimo dokumentas (toliau – EBVPD). EBVPD forma yra pateikta šių konkurso sąlygų 2 priede. EBVPD pasiekiamas adresu https://ebvpd.eviesiejipirkimai.lt/espd-web/filter?lang=lt. EBVPD tiekėjas turi pateikti vadovaudamasis VPĮ 50 straipsnyje nustatytais reikalavimais.
2. Tiekėjas kartu su pasiūlymu privalo pateikti EBVPD, kuriame patvirtina, kad nėra pagrindo jo pašalinti iš pirkimo. EBVPD forma pateikiama konkurso sąlygų 2 priede. (EBVPD pildomas jį įkėlus į Europos Komisijos interneto svetainę https://ebvpd.eviesiejipirkimai.lt/espd-web/filter?lang=lt ir užpildžius bei atsisiuntus pateikiamas su pasiūlymu). Jeigu bendrą pasiūlymą pateikia ūkio subjektų grupė, veikianti pagal jungtinės veiklos (partnerystės) sutartį, tiekėjas su pasiūlymu privalo pateikti EBVPD už kiekvieną ūkio subjektų grupės narį atskirai, patvirtinančius, kad nėra pagrindo jų pašalinti iš pirkimo. Jeigu tiekėjas pasiūlyme nurodė, kad numato pasitelkti subrangovus ar kitus ūkio subjektus, kurių pajėgumais remiasi, siekdamas atitikti nustatytus kvalifikacijos reikalavimus, tiekėjas pasiūlyme privalo pateikti ir šių subjektų EBVPD.

Toliau šiose konkurso sąlygose vartojamos Viešųjų pirkimų tarnybos 2017-06-29 įsakymu Nr. 1S-105 patvirtintoje Tiekėjo kvalifikacijos reikalavimų nustatymo metodikoje nustatytos sąvokos:

a) kvazisubtiekėjas – specialistas, kurio kvalifikacija tiekėjas remiasi, ir kuris paraiškos ar pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, darbuotojas, tačiau jį ketinama įdarbinti, jei pasiūlymas bus pripažintas laimėjusiu;

b) ūkio subjektas, kurio pajėgumais remiamasi – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas remiasi, kad atitiktų kvalifikacijos reikalavimus;

c) subtiekėjas, kurio pajėgumais tiekėjas nesiremia (toliau - subtiekėjas) – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus.

1. Tiekėjas, dalyvaujantis pirkime, privalo neturėti žemiau nurodytų tiekėjų pašalinimo pagrindų:

**1 lentelė. Tiekėjų pašalinimo pagrindai**

|  |  |  |  |
| --- | --- | --- | --- |
| Eil. Nr. | Tiekėjas pašalinamas iš pirkimo procedūros jei: | Tiekėjo pašalinimo pagrindo buvimo/ nebuvimo aplinkybes patvirtinantys dokumentai | Subjektas, kuris turi atitikti reikalavimą |
| 20.1. | Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, Deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | Su pasiūlymu turi būti pateiktas EBVPD (šių konkurso sąlygų 2 priedas).  Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo.  *Iš Lietuvoje įsteigtų subjektų reikalaujama:*   * *išrašo iš teismo sprendimo arba* * *Informatikos ir ryšių departamento prie Vidaus reikalų ministerijos pažymos, arba* * *valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.*   *Iš ne Lietuvoje įsteigtų subjektų reikalaujama:*   * *atitinkamos užsienio šalies institucijos dokumento[[1]](#footnote-2).*   *Pateikiamos skaitmeninės dokumentų kopijos.*  *Nurodyti dokumentai turi būti išduoti ne anksčiau kaip 180 dienų iki* *tos dienos, kai tiekėjas Perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus.  *Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal Deklaracijos galutinis pateikimo terminas, toks dokumentas jo galiojimo laikotarpiu yra priimtinas.* | Tiekėjas, kiekvienas ūkio subjektų grupės narys atskirai (jei pasiūlymą teikia ūkio subjektų grupė), ūkio subjektas, kurio pajėgumais remiamasi, ir subtiekėjas. |
| 20.2 | Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | Su pasiūlymu turi būti pateiktas EBVPD (šių konkurso sąlygų 2 priedas). | Tiekėjas, kiekvienas ūkio subjektų grupės narys atskirai (jei pasiūlymą teikia ūkio subjektų grupė), kiekvienas ūkio subjektas ir subtiekėjas. |
| 20.3. | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra Perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba Perkančioji organizacija turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | Su pasiūlymu turi būti pateiktas EBVPD (šių konkurso sąlygų 2 priedas).  Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo.  *Perkančiajai organizacijai kilus abejonių dėl tiekėjo patikimumo, tik jo prašomi dokumentai, patvirtinantys tiekėjo pašalinimo pagrindų nebuvimą.*  *1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:*   * *išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento,* * *arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.*   *Iš ne Lietuvoje įsteigtų subjektų reikalaujama:*   * *atitinkamos užsienio šalies institucijos dokumento[[2]](#footnote-3).*   *Nurodyti dokumentai turi būti išduoti ne anksčiau kaip 120 dienų iki tos dienos, kai tiekėjas Perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.*  *Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal Deklaracijos galutinis pateikimo terminas, toks dokumentas jo galiojimo laikotarpiu yra priimtinas.*  *2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:*  *2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu http://draudejai.sodra.lt/draudeju\_viesi\_duomenys/.*  *Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.*  *2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.*  *Iš ne Lietuvoje įsteigtų subjektų reikalaujama:*   * *atitinkamos užsienio šalies kompetentingos institucijos dokumento[[3]](#footnote-4).*   *Nurodyti dokumentai turi būti išduoti ne anksčiau kaip 120 dienų iki tos dienos, kai tiekėjas Perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.*  *Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal Deklaracijos galutinis pateikimo terminas, toks dokumentas jo galiojimo laikotarpiu yra priimtinas.*  *Pateikiamos skaitmeninės dokumentų kopijos.* | Tiekėjas, kiekvienas ūkio subjektų grupės narys atskirai (jei pasiūlymą teikia ūkio subjektų grupė), ūkio subjektas, kurio pajėgumais remiamasi, ir subtiekėjas. |
| 20.4. | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir Perkančioji organizacija dėl to turi įtikinamų duomenų. | Su pasiūlymu turi būti pateiktas EBVPD (šių konkurso sąlygų 2 priedas). | Tiekėjas, kiekvienas ūkio subjektų grupės narys atskirai (jei pasiūlymą teikia ūkio subjektų grupė), ūkio subjektas, kurio pajėgumais remiamasi, ir subtiekėjas. |
| 20.5. | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar Perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | Su pasiūlymu turi būti pateiktas EBVPD (šių konkurso sąlygų 2 priedas). | Tiekėjas, kiekvienas ūkio subjektų grupės narys atskirai (jei pasiūlymą teikia ūkio subjektų grupė), ūkio subjektas, kurio pajėgumais remiamasi, ir subtiekėjas. |
| 20.6. | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | Su pasiūlymu turi būti pateiktas EBVPD (šių konkurso sąlygų 2 priedas). | Tiekėjas, kiekvienas ūkio subjektų grupės narys atskirai (jei pasiūlymą teikia ūkio subjektų grupė), ūkio subjektas, kurio pajėgumais remiamasi, ir subtiekėjas. |
| 20.7. | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir Perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | Su pasiūlymu turi būti pateiktas EBVPD (šių konkurso sąlygų 2 priedas).  *Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:*  *https://vpt.lrv.lt/melaginga-informacija-pateikusiu-tiekeju-sarasas-3* | Tiekėjas, kiekvienas ūkio subjektų grupės narys atskirai (jei pasiūlymą teikia ūkio subjektų grupė), ūkio subjektas, kurio pajėgumais remiamasi, ir subtiekėjas. |
| 20.8. | Tiekėjas pirkimo metu ėmėsi neteisėtų veiksmų, siekdamas daryti įtaką Perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką Perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir Perkančioji organizacija gali tai įrodyti bet kokiomis teisėtomis priemonėmis. | Su pasiūlymu turi būti pateiktas EBVPD (šių konkurso sąlygų 2 priedas). | Tiekėjas, kiekvienas ūkio subjektų grupės narys atskirai (jei pasiūlymą teikia ūkio subjektų grupė), ūkio subjektas, kurio pajėgumais remiamasi, ir subtiekėjas. |
| 20.9. | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas Perkančiosios organizacijos, Perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas Perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | Su pasiūlymu turi būti pateiktas EBVPD (šių konkurso sąlygų 2 priedas).  *Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:*  *https://vpt.lrv.lt/lt/pasalinimo-pagrindai-1/nepatikimi-tiekejai-1*  *https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas* | Tiekėjas, kiekvienas ūkio subjektų grupės narys atskirai (jei pasiūlymą teikia ūkio subjektų grupė), ūkio subjektas, kurio pajėgumais remiamasi, ir subtiekėjas. |
| 20.10. | Tiekėjas yra padaręs rimtą profesinį pažeidimą, dėl kurio Perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | Su pasiūlymu turi būti pateiktas EBVPD (šių konkurso sąlygų 2 priedas).  *Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į**nacionalinėje duomenų bazėje adresu: https://www.registrucentras.lt/jar/p/index.php*  *paskelbtą informaciją, taip pat į šiame informaciniame pranešime pateiktą informaciją:*  *https://vpt.lrv.lt/lt/naujienos/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose* | Tiekėjas, kiekvienas ūkio subjektų grupės narys atskirai (jei pasiūlymą teikia ūkio subjektų grupė), ūkio subjektas, kurio pajėgumais remiamasi, ir subtiekėjas. |
| 20.11. | Tiekėjas yra padaręs rimtą profesinį pažeidimą, dėl kurio Perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | Su pasiūlymu turi būti pateiktas EBVPD (šių konkurso sąlygų 2 priedas).  *Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į**nacionalinėje duomenų bazėje adresu https://www.vmi.lt/evmi/mokesciu-moketoju-informacija skelbiamą informaciją.* | Tiekėjas, kiekvienas ūkio subjektų grupės narys atskirai (jei pasiūlymą teikia ūkio subjektų grupė), ūkio subjektas, kurio pajėgumais remiamasi, ir subtiekėjas. |
| 20.12. | Tiekėjas yra padaręs rimtą profesinį pažeidimą, dėl kurio Perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | Su pasiūlymu turi būti pateiktas EBVPD (šių konkurso sąlygų 2 priedas).  *Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:*  [*https://kt.gov.lt/lt/atviri-duomenys/diskvalifikavimas-is-viesuju-pirkimu*](https://kt.gov.lt/lt/atviri-duomenys/diskvalifikavimas-is-viesuju-pirkimu) *skelbiamą informaciją* | Tiekėjas, kiekvienas ūkio subjektų grupės narys atskirai (jei pasiūlymą teikia ūkio subjektų grupė), ūkio subjektas, kurio pajėgumais remiamasi, ir subtiekėjas. |
| 20.13. | Tiekėjas yra pažeidęs bent vieną iš VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų, kurį Perkančioji organizacija gali įrodyti bet kokiomis tinkamomis priemonėmis. Šiuo pagrindu Perkančioji organizacija pašalina tiekėją iš pirkimo procedūros, jeigu nuo pažeidimo padarymo dienos praėjo mažiau kaip vieni metai. | Su pasiūlymu turi būti pateiktas EBVPD (šių konkurso sąlygų 2 priedas). | Tiekėjas, kiekvienas ūkio subjektų grupės narys atskirai (jei pasiūlymą teikia ūkio subjektų grupė), ūkio subjektas, kurio pajėgumais remiamasi, ir subtiekėjas. |
| 20.14. | Tiekėjas yra nemokus, jam iškelta restruktūrizavimo ar bankroto byla, inicijuotos ar pradėtos likvidavimo procedūros, kai jo turtą valdo teismas ar nemokumo administratorius, kai jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši.  Tačiau kai yra šiame punkte apibrėžta situacija, Perkančioji organizacija nepašalins tiekėjo iš pirkimo procedūros, jeigu jis pateikia pagrįstų įrodymų, kad sugebės tinkamai įvykdyti sutartį. | Su pasiūlymu turi būti pateiktas EBVPD (šių konkurso sąlygų 2 priedas).  Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo.  *Perkančioji organizacija savarankiškai patikrina duomenis nacionalinėje duomenų bazėje, adresu:*  *https://www.registrucentras.lt/jar/p/.*  *Perkančiajai organizacijai kilus abejonių dėl tiekėjo patikimumo, turi teisę prašyti pateikti valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis. Tokiu atveju dokumentas turi būti išduotas ne anksčiau kaip 120 dienų iki tos dienos, kai tiekėjas Perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.*  *Pateikiamos skaitmeninės dokumentų kopijos.* | Tiekėjas, kiekvienas ūkio subjektų grupės narys atskirai (jei pasiūlymą teikia ūkio subjektų grupė), ūkio subjektas, kurio pajėgumais remiamasi, ir subtiekėjas. |

1. Tiekėjas, dalyvaujantis pirkime, turi atitikti šiuos kvalifikacijos reikalavimus, kuriuos jis privalo būti įgijęs iki pasiūlymų pateikimo termino pabaigos:

**2 lentelė. Kvalifikacijos reikalavimai**

|  |  |  |  |
| --- | --- | --- | --- |
| Eil.  Nr. | Kvalifikacijos reikalavimai | Kvalifikacijos reikalavimus įrodantys dokumentai | Subjektas, kuris turi atitikti reikalavimą |
| 21.1. | Tiekėjas pirkimo sutarčiai vykdyti privalo turėti bent 1 specialistą, Lietuvos Respublikos statybos įstatymo nustatyta tvarka turintį teisę būti neypatingojo statinio statybos vadovu. Statiniai: susisiekimo komunikacijos (gatvės); inžineriniai tinklai (vandentiekio ir nuotekų šalinimo). | Su pasiūlymu turi būti pateiktas EBVPD (šių konkurso sąlygų 2 priedas).  *Perkančiajai organizacijai atlikus EBVPD patikrinimo procedūrą, patikrinus pasiūlymus ir išrinkus galimą laimėtoją, tik jo yra prašomi dokumentai, patvirtinantys kvalifikacijos reikalavimų atitiktį*.  *Reikalavimo atitikčiai pagrįsti pateikiamas specialistų sąrašas elektroninėje formoje (pagal šių konkurso sąlygų 4 priedą).*  *Siūlomų specialistų sąraše turi būti nurodyta:*  *– specialisto vardas, pavardė,*  *– numatytos specialisto funkcijos,*  *– dabartinė specialisto darbovietė,*  *– duomenys apie specialisto turimą VšĮ Statybos sektoriaus vystymo agentūros (buv. VĮ Statybos produkcijos sertifikavimo centro) išduotą kvalifikacijos atestatą, ar (specialistui iš užsienio\*) VšĮ Statybos sektoriaus vystymo agentūros (buv. VĮ Statybos produkcijos sertifikavimo centro) išduotą teisės pripažinimo dokumentą\*\*;*  *Prie sąrašo pridedami:*  *– specialistui VšĮ Statybos sektoriaus vystymo agentūros (buv. VĮ Statybos produkcijos sertifikavimo centro) išduotas kvalifikacijos atestatas, ar (specialistui iš užsienio\*) VšĮ Statybos sektoriaus vystymo agentūros (buv. VĮ Statybos produkcijos sertifikavimo centro) išduotas teisės pripažinimo dokumentas\*\*.*  *Jeigu siūlomas specialistas nėra tiekėjo (pavienio tiekėjo, ūkio subjektų grupės nario, kai pasiūlymą teikia ūkio subjektų grupė) darbuotojas, pridedama tiekėjo ir specialisto pasirašyta deklaracija, kad tiekėjas, jo pasiūlymą pripažinus laimėjusiu, sudarys darbo sutartį su specialistu, o specialistas vykdys numatytas funkcijas.*  *Pateikiamos skaitmeninės dokumentų kopijos.*  *\*specialistas, kuris yra Europos Sąjungos valstybės narės, Šveicarijos konfederacijos arba valstybės, pasirašiusios Europos ekonominės erdvės sutartį, pilietis arba kitas fizinis asmuo, kuris naudojasi Europos Sąjungos teisės aktuose jam suteiktomis judėjimo valstybėse narėse teisėmis;*  *\*\*jeigu dėl specialisto, kuris yra Europos Sąjungos valstybės narės, Šveicarijos konfederacijos arba valstybės, pasirašiusios Europos ekonominės erdvės sutartį, pilietis arba kitas fizinis asmuo, kuris naudojasi Europos Sąjungos teisės aktuose jam suteiktomis judėjimo valstybėse narėse teisėmis, kvalifikacijos pagrindimo pateikiama ne teisės pripažinimo pažyma, o kitas įrodantis dokumentas (pvz. minėto specialisto kilmės šalyje išduotas specialisto atestatas, įrodantis, kad jis paskutinę pasiūlymų pateikimo termino dieną buvo atitinkamai kvalifikuotas) ir dokumentai, įrodantys, jog dar nepasibaigus pasiūlymų pateikimo terminui specialistas kreipėsi į Statybos sektoriaus vystymo agentūrą dėl teisės pripažinimo pažymos gavimo, tuomet teisės pripažinimo pažyma privalo būti pateikta per 10 darbo dienų nuo pirkimo sutarties pasirašymo. To nepadarius, bus laikoma, kad tiekėjas atsisakė sudaryti sutartį.* | * tiekėjas; * bent vienas ūkio subjektų grupės narys (jei pasiūlymą teikia ūkio subjektų grupė); * ūkio subjektas, kurio pajėgumais remiamasi / kvazisubtiekėjas pagal sutarties vykdymui pavestus/prisiimtus įsipareigojimus (žr. šių konkurso sąlygų 27 p.). |

1. Tiekėjas, dalyvaujantis pirkime, turi laikytis aplinkos apsaugos vadybos sistemos standartų:

**3 lentelė. Aplinkos apsaugos vadybos sistemos standartai**

|  |  |  |  |
| --- | --- | --- | --- |
| Eil.  Nr. | Aplinkos apsaugos vadybos sistemos standartų reikalavimai | Aplinkos apsaugos vadybos sistemos standartų reikalavimus įrodantys dokumentai | Subjektas, kuris turi atitikti reikalavimą |
| 22.1 | Tiekėjas perkamiems gatvės remonto darbams nurodytiems šių konkurso sąlygų 3 priedo „Veiklų sąrašas“ 1 ir 2 eilutėse, turi taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais. | Su pasiūlymu turi būti pateiktas EBVPD (šių konkurso sąlygų 2 priedas).  *Perkančiajai organizacijai atlikus EBVPD patikrinimo procedūrą, patikrinus pasiūlymus ir išrinkus galimą laimėtoją, tik jo yra prašomi dokumentai, patvirtinantys kvalifikacijos reikalavimų atitiktį*.  Reikalavimo atitikčiai pagrįsti pateikiamas nepriklausomos sertifikavimo įstaigos išduotas EMAS arba LST EN ISO 14001 sertifikatas, arba kitas lygiavertis sertifikatas, išduotas kitose valstybėse narėse įsteigtų nepriklausomų įstaigų, arba kaip lygiaverčių aplinkos apsaugos vadybos užtikrinimo priemonių įrodymą, tiekėjas gali pateikti lygiaverčių taikomų aplinkos apsaugos vadybos priemonių aprašymą, arba kitus lygiaverčius įrodymus.  Pateikiamos skaitmeninės dokumentų kopijos. | Tiekėjas, ūkio subjektų grupės nariai (jei pasiūlymą teikia ūkio subjektų grupė), ūkio subjektas/subtiekėjas – visi subjektai, kurie pagal jų prisiimamus įsipareigojimus pirkimo sutarčiai vykdyti atliks gatvės remonto darbus nurodytus šių konkurso sąlygų 3 priedo „Veiklų sąrašas“ 1 ir (ar) 2 eilutėse. |

**Pastabos:**

*1)* *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

*priesaikos deklaracija;*

*oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.*

*2) pateikiant atitinkamų dokumentų skaitmenines kopijas ir pasiūlymą pasirašant saugiu elektroniniu parašu yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų;*

*3) užsienio valstybių tiekėjų kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo.*

1. Jeigu tiekėjo kvalifikacija dėl teisės verstis atitinkama veikla tikrinama ne visa apimtimi, tiekėjas įsipareigoja, kad pirkimo sutartį vykdys tik tokią teisę turintys asmenys.
2. Tiekėjai, dalyvaujantys pirkime, turi su pasiūlymu pateikti užpildytą, šių konkurso sąlygų 2 priede nustatytos formos Europos bendrąjį viešųjų pirkimų dokumentą (toliau – EBVPD). Jeigu pasiūlymą teikia ūkio subjektų grupė, EBVPD pateikia kiekvienas ūkio subjektų grupės narys. Perkančioji organizacija šiose konkurso sąlygose nurodytų tiekėjų pašalinimo pagrindų nebuvimą patvirtinančių dokumentų reikalaus tik iš to dalyvio, kurio pasiūlymas pagal vertinimo rezultatus galės būti pripažintas laimėjusiu (iki pasiūlymų eilės nustatymo). Nurodyti tiekėjų pašalinimo pagrindų nebuvimą patvirtinantys dokumentai gali būti išduoti ir po vokų atplėšimo, tačiau juose nurodyti duomenys turi būti aktualūs pasiūlymų pateikimo termino pabaigos dienai.
3. Jei bendrą pasiūlymą pateikia ūkio subjektų grupė, šių konkurso sąlygų 20.1–20.14punktuose nustatytus tiekėjų pašalinimo pagrindų nebuvimo reikalavimus ir konkurso sąlygų 22.1 punkte nustatytus aplinkos apsaugos vadybos sistemos standartų reikalavimus privalo atitikti kiekvienas ūkio subjektų grupės narys atskirai, o kvalifikacijos reikalavimus, nustatytus šių konkurso sąlygų 21.1 punkte – visi ūkio subjektų grupės nariai kartu.
4. Jeigu pasiūlyme yra numatyti ūkio subjektas, kurių pajėgumais tiekėjas remsis, siekdamas atitikti nustatytus kvalifikacijos reikalavimus, su pasiūlymu turi būti pateikiami ir tokių numatytų ūkio subjektų užpildyti EBVPD. Ūkio subjektams taikomi šių konkurso sąlygų 20.1–20.14punktuose nurodyti tiekėjų pašalinimo pagrindų nebuvimo reikalavimai ir konkurso sąlygų 22.1 punkte nustatytas aplinkos apsaugos vadybos sistemos standartų reikalavimas (jei taikomas ūkio subjektui numatomiems pavesti darbams).
5. Jeigu tiekėjas, siekdamas atitikti šių konkurso sąlygų 21.1 punkte nustatytus kvalifikacijos reikalavimus, ketina pasitelkti specialistus – fizinius asmenis, kurie pasiūlymo pateikimo metu nėra tiekėjo darbuotojai, bet su kuriais tiekėjas numato sudaryti darbo sutartis konkurso laimėjimo atveju, tokie asmenys – kvazisubtiekėjas ir numatomos jų funkcijos privalo būti nurodyti pasiūlyme. Atsižvelgiant į tai, kad vadovaujantis Lietuvos Respublikos statybos įstatymo 18 straipsnio 7 dalies 1 punkte prievolė paskirti (pasamdyti) statinio statybos vadovą priskiriama Rangovui, tiekėjas šių konkurso sąlygų 21.1 punkte nustatyto kvalifikacijos reikalavimo dėl statinio statybos vadovo atitikčiai negali pasitelkti ūkio subjekto, kurio pajėgumais remiamasi/subtiekėjo pajėgumų.
6. Jei dalies Darbų atlikimą tiekėjas numato perduoti vykdyti subtiekėjams, kurių pajėgumais jis nesiremia, siekdamas atitikti nustatytus kvalifikacijos reikalavimus, jis savo pasiūlyme privalo nurodyti, kokius subtiekėjus, kokiems Darbams, ir kokiai jų daliai (procentais) jis ketina pasitelkti. Su pasiūlymu turi būti pateikiami ir tokių numatytų subtiekėjų užpildyti EBVPD. Subtiekėjams, kurių pajėgumais tiekėjas nesirems, siekdamas atitikti nustatytus kvalifikacijos reikalavimus, taikomi šių konkurso sąlygų 20.1–20.14 punktuose nurodyti tiekėjų pašalinimo pagrindų nebuvimo reikalavimai ir konkurso sąlygų 22.1 punkte nustatytas aplinkos apsaugos vadybos sistemos standartų reikalavimas (jei taikomas subtiekėjai numatomiems pavesti darbams).
7. Tų pačių ūkio subjektų, kurių pajėgumais remiamasi/subtiekėjų/kvazisubtiekėjų dalyvavimas kelių tiekėjų pasiūlymuose nėra ribojamas. Su pasiūlymu tiekėjas turi pateikti sutartis ar preliminarius susitarimus su nurodytais ūkio subjektais, kurių pajėgumais remiamasi/subtiekėjais /kvazisubtiekėjais, kad jų pajėgumai tiekėjui bus prieinami pirkimo sutarčiai įvykdyti.
8. Vykdant šį pirkimą yra taikomos Perkančiosios organizacijos pasirinktos sąlygos pagal VPĮ 45 straipsnio 21 dalies nuostatas. Perkančioji organizacija, vadovaudamasis VPĮ 45 straipsnio 21 dalies nuostatomis atmes tiekėjo pasiūlymą, jeigu bus tenkinama bent viena iš toliau nurodytų sąlygų:
   1. tiekėjas, jo subtiekėjas, ūkio subjektai, kurių pajėgumais remiamasi ar juos kontroliuojantys asmenys yra juridiniai asmenys, registruoti VPĮ 92 straipsnio 15 dalyje numatytame sąraše nurodytose valstybėse ar teritorijose;
   2. tiekėjas, jo subtiekėjas, ūkio subjektas, kurio pajėgumais remiamasi ar juos kontroliuojantys asmenys yra fiziniai asmenys, nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;
   3. tiekėjas, jo subtiekėjas, ūkio subjektas, kurio pajėgumais remiamasi, vykdo veiklą šio įstatymo 92 straipsnio 15 dalyje numatytame sąraše nurodytose valstybėse ar teritorijose arba yra ūkio subjektų grupės, kurios bet kuris narys vykdo veiklą šio įstatymo 92 straipsnio 15 dalyje numatytame sąraše nurodytose valstybėse ar teritorijose, narys arba jos vadovas, kitas valdymo ar priežiūros organo narys ar kitas asmuo (kiti asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje.
9. Dėl VPĮ 45 straipsnio 21 dalies 1, 2 ir 6 punktuose (šių sąlygų 30.1–30.3 punktuose) nurodytų sąlygų nebuvimo Tiekėjas kartu su pasiūlymu turi pateikti savo, ūkio subjektų grupės kiekvieno nario (jeigu pasiūlymą teikia ūkio subjektų grupė), subtiekėjo (-ų), ūkio subjekto (-ų), kurio (-ių) pajėgumais remiamasi, deklaracijas, parengtas pagal šių Konkurso sąlygų 8 priede pateikta formą.
10. Perkančiajai organizacijai kilus abejonių dėl tiekėjo pateiktoje deklaracijoje nurodytos informacijos teisingumo, jis prašys ekonomiškai naudingiausią pasiūlymą pateikusio tiekėjo pateikti jo deklaracijoje nurodytą informaciją patvirtinančius, VPĮ 51 straipsnio 12 dalyje nurodytus (vieną ar kelis) ar kitus Perkančiajai organizacijai priimtinus dokumentus. Tokių dokumentų Perkančioji organizacija gali prašyti bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.

**IV. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį (skaitmeninę kopiją). Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją), ir kuris, laimėjimo atveju, pasirašys pirkimo sutartį ūkio subjektų grupės vardu.
2. Perkančioji organizacija nereikalauja, kad, ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

**V.** **PASIŪLYMŲ RENGIMAS, PATEIKIMAS, KEITIMAS**

1. Pateikdamas pasiūlymą, tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
2. Pasiūlymas, įskaitant pasiūlymo galiojimo užtikrinimo dokumentą, turi būti pateikiamas tik elektroninėmis priemonėmis, naudojant CVP IS, pasiekiamoje adresu https://viesiejipirkimai.lt. Pasiūlymai, pateikti popierinėje formoje, arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys konkurso dokumentų reikalavimų, ir nenagrinėjami. Pasiūlymus gali teikti tik CVP IS registruoti tiekėjai (nemokama registracija adresu https://viesiejipirkimai.lt).
3. Pasiūlymo dokumentai turi būti pasirašyti tiekėjo ar jo įgalioto asmens ir CVP IS įkeltos šių dokumentų skaitmeninės kopijos. Pasiūlymas (Pasiūlymo forma, pasiūlymo dokumentai) gali būti pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus. Jeigu pasiūlymą ir jo dokumentus pasirašo ne tiekėjo vadovas, turi būti pateiktas tiekėjo vadovo įgaliojimas pasiūlymą pasirašančiam asmeniui. Visi pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).
4. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Vertimas turi būti patvirtintas vertėjo parašu ir vertimo biuro antspaudu.
5. Tiekėjas savo pasiūlymą privalo parengti CVP IS pasiūlymo lango eilutėje „Prisegti dokumentai“ pateikdamas užpildytą pasiūlymo formą ir reikalaujamus dokumentus.
6. Pasiūlymą sudaro tiekėjo pateiktų duomenų, dokumentų elektroninėje formoje ir atsakymų CVP IS priemonėmis, visuma (perkančioji organizacija pasilieka sau teisę pareikalauti dokumentų originalų). Į tiekėjo, su kuriuo gali būti sudaryta pirkimo sutartis, pasiūlymo sudėtį įeina ir jo vėliau, perkančiosios organizacijos prašymu, pateikti tiekėjo pašalinimo pagrindų nebuvimą pagrindžiantys dokumentai
7. CVP IS pasiūlymo lango eilutėje „Prisegti dokumentai“ turi būti pateikti šie reikalaujami dokumentai:
   1. užpildyta Pasiūlymo forma pagal šių konkurso sąlygų 1 priedą;
   2. įkainotas Veiklų sąrašas pagal šių konkurso sąlygų 3 priedą;
   3. pavienio tiekėjo, kiekvieno ūkio subjektų grupės nario, kiekvieno ūkio subjekto, kurio pajėgumais remiamasi, kiekvieno numatyto subtiekėjo, užpildytas EBVPD, parengtas pagal šių konkurso sąlygų 2 priede pateiktą formą;
   4. sutartys ar preliminarūs susitarimai su nurodytais ūkio subjektais, kurių pajėgumais remiamasi / subtiekėjais / kvazisubtiekėjais, kad jų pajėgumai tiekėjui bus prieinami pirkimo sutarčiai įvykdyti (jei numatoma);
   5. jungtinės veiklos sutarties kopija (kai pasiūlymą teikia ūkio subjektų grupė);
   6. įgaliojimas pasirašyti pasiūlymą (jei taikoma);
   7. pasiūlymo galiojimo užtikrinimas pagal šių konkurso sąlygų VI skyriaus reikalavimus.
8. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą, jeigu:
   1. pavienis tiekėjas kitame pasiūlyme yra ūkio subjektų grupės narys;
   2. tiekėjas keliuose pasiūlymuose yra ūkio subjektų grupės narys;
   3. tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis.
9. Tiekėjas, pateikdamas pasiūlymą, turi siūlyti visą konkurso dokumentuose nurodytą pirkimo objekto apimtį. Pasiūlymo kaina, kainos sudedamosios dalys ir tarpinės sumos nurodomos eurais, dviejų skaičių po kablelio tikslumu.
10. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
11. Pasiūlymas turi būti pateiktas iki CVP IS paskelbtame skelbime apie pirkimą nurodyto termino, tik elektroninėmis priemonėmis, naudojant CVP IS. Tiekėjui CVP IS susirašinėjimo priemonėmis paprašius, perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.
12. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Dokumentus, kurie yra konfidencialūs, ar pasiūlymo dokumentuose esančią konfidencialią informaciją tiekėjai turi nurodyti Pasiūlymo formos (šių konkurso sąlygų 1 priedas) skiltyje „Konfidenciali informacija“ arba aiškiai pažymėti užrašu/spaudu „Konfidencialu“.
13. Atsižvelgiant į VPĮ 86 straipsnio 9 dalies reikalavimus, prašome tiekėjų dokumentus, kuriuose yra konfidenciali informacija, teikiant pasiūlymą CVP IS, talpinti atskirame segtuve, pažymėtame „Pasiūlymo konfidenciali dalis“.
14. Perkančioji organizacija, viešojo pirkimo komisija (toliau – Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Visas tiekėjo pasiūlymas negali būti laikomi konfidencialia informacija. Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai.
15. Konfidencialia negalima laikyti informacijos:
    1. jeigu tai pažeistų įstatymus, nustatančius informacijos atskleidimo ar teisės gauti informaciją reikalavimus, ir šių įstatymų įgyvendinamuosius teisės aktus;
    2. jeigu tai pažeistų VPĮ 33 ir 58 straipsniuose nustatytus reikalavimus dėl paskelbimo apie sudarytą pirkimo sutartį, dalyvių informavimo, įskaitant informaciją apie pasiūlyme nurodytą darbų kainą, išskyrus jos sudedamąsias dalis;
    3. pateiktos tiekėjų pašalinimo pagrindų nebuvimą, kvalifikacijos reikalavimų atitiktį patvirtinančiuose dokumentuose, išskyrus informaciją, kurią atskleidus būtų pažeisti Lietuvos Respublikos asmens duomenų teisinės apsaugos įstatymo reikalavimai ar tiekėjo įsipareigojimai pagal su trečiaisiais asmenimis sudarytas sutartis;
    4. informacija apie pasitelktus ūkio subjektus, kurių pajėgumais remiasi tiekėjas, ir subtiekėjus bei kvazisubtiekėjus, išskyrus informaciją, kurią atskleidus būtų pažeisti Asmens duomenų teisinės apsaugos įstatymo reikalavimai.
16. Jeigu tiekėjo pasiūlyme esanti informacija, atitinkanti šių konkurso sąlygų 49.1–49.4 punktuose nurodytą informaciją, bus pažymėta kaip „konfidenciali“, ir jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas per perkančiosios organizacijos nurodytą terminą, kuris negali būti trumpesnis kaip 5 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
17. Tiekėjas, teikdamas pasiūlymą, turi nurodyti rodiklio, reikalingo pasiūlymų ekonominio naudingumo kriterijaus balams apskaičiuoti, reikšmę: rodiklis, reikalingas pasiūlymo ekonominio naudingumo kriterijaus T – „Papildomas garantinis terminas“ – balams apskaičiuoti yra tiekėjo nurodytas papildomas garantinis terminas mėnesiais, t. y. kiek mėnesių ilgesnis nei LR Civilinio kodekso 6.698 straipsnio 1 dalies 1 punkte nustatytas 5 metų garantinis terminas. Maksimali vertinama papildomo garantinio termino reikšmė yra 36 mėnesiai (t. y. jeigu tiekėjo nurodyta kriterijaus reikšmė bus didesnė negu 36, apskaičiuojant tiekėjo kriterijaus T balus, bus taikoma maksimali reikšmė „36“).
18. Pasiūlymuose nurodoma kaina pateikiama eurais. Apskaičiuojant kainą, turi būti atsižvelgta į visą šiuose konkurso dokumentuose nurodytą darbų apimtį, kainos sudėtines dalis, techninės specifikacijos reikalavimus ir pan. Projektavimo ir kitų inžinerinių paslaugų kainos turi būti paskaičiuotos neviršijant UAB „Sistela“ bendrųjų ekonominių normatyvų dydžių. Į perkamų darbų kainą įeina visi mokesčiai ir visos tiekėjo išlaidos. PVM turi būti nurodomas atskirai. Pasiūlymo kaina bei tarpinės sumos nurodomos dvejų skaitmenų po kablelio tikslumu.
19. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 60 dienų po pasiūlymų pateikimo termino. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta konkurso dokumentuose.
20. Kol nesibaigė pasiūlymų galiojimo laikas, perkančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą neprarasdamas teisės į savo pasiūlymo galiojimo užtikrinimą.
21. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia VPĮ nustatyta tvarka ir išsiunčia visiems tiekėjams, kurie prisijungė prie pirkimo. Apie naują pasiūlymų pateikimo terminą perkančioji organizacija paskelbia CVP IS bei praneša tik CVP IS priemonėmis prie pirkimo prisijungusiems tiekėjams.
22. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą neprarasdamas teisės į pasiūlymo galiojimo užtikrinimą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą raštu iki pasiūlymų pateikimo termino pabaigos. CVP IS priemonėmis pateiktą pasiūlymą tiekėjas iki nustatyto pasiūlymų pateikimo termino pabaigos gali atsiimti bei pakeisti.
23. Tiekėjo teikiamas pasiūlymas (visas pasiūlymas ar pasiūlymo dokumentas, kuriame nurodyta kaina) gali būti užšifruojamas. Tiekėjas, nusprendęs pateikti užšifruotą pasiūlymą, turi:
    1. iki CVP IS paskelbtame skelbime apie pirkimą nurodytos pasiūlymų pateikimo termino pabaigos, naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukciją, kaip tiekėjui užšifruoti pasiūlymą, galima rasti Viešųjų pirkimų tarnybos interneto svetainėje: <https://vpt.lrv.lt/uploads/vpt/documents/files/uzssisfravimo%20instrukcija.pdf> ;
    2. iki vokų atplėšimo procedūros pradžios, nurodytos CVP IS paskelbtame skelbime apie pirkimą, CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms ar kitais išskirtiniais atvejais, kai tiekėjas neturi galimybės pateikti slaptažodžio CVP IS susirašinėjimo priemonėmis, tiekėjas turi teisę slaptažodį elektroniniu paštu – viktor.bakanov@siauliuraj.lt. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
24. Jeigu tiekėjas pateikia užšifruotą visą pasiūlymą, bet iki vokų atplėšimo procedūros (posėdžio) pradžios dėl savo kaltės nepateikia slaptažodžio arba pateikia neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas.
25. Jeigu tiekėjas pateikia užšifruotą tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus, bet iki vokų atplėšimo procedūros (posėdžio) pradžios dėl savo kaltės nepateikia slaptažodžio arba pateikia neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo dokumento, kuriame nurodyta pasiūlymo kaina, – perkančioji organizacija tiekėjo pasiūlymą atmeta kaip neatitinkantį konkurso dokumentuose nustatytų reikalavimų (tiekėjas nepateikė pasiūlymo kainos).

**VI. PASIŪLYMŲ GALIOJIMO UŽTIKRINIMAS**

1. Perkančioji organizacija reikalauja pateikti pasiūlymo galiojimo užtikrinimą. Tiekėjo pateikiamo pasiūlymo galiojimas gali būti užtikrintas vienu iš žemiau nurodytų būdų:
   1. Lietuvos Respublikoje ar užsienyje registruoto banko **besąlygine** garantija;
   2. Lietuvos Respublikoje ar užsienyje registruotos draudimo bendrovės **besąlyginiu** laidavimo draudimu;
   3. užstatu, kuris pervedamas į Šiaulių rajono savivaldybės administracijos sąskaitą LT544010044200030055, esančią banke „Luminor Bank“, AS Lietuvos skyrius.
2. Banko garantija ar draudimo bendrovės laidavimas turi būti išduotas, o užstato pavedimas turi būti įvykdytas iki pasiūlymų pateikimo termino pabaigos. Nepateikus su pasiūlymu pasiūlymo galiojimo užtikrinimo, arba pateikus neįsigaliojusį užtikrinimo dokumentą (už kurio išdavimą neapmokėta), perkančioji organizacija paprašys per jos nurodytą terminą pateikti galiojantį pasiūlymo galiojimo užtikrinimą ar dokumentus, įrodančius, kad už išduotą užtikrinimą yra apmokėta arba atliktas užstato pavedimas. Nepateikus nurodytų dokumentų, tiekėjo pasiūlymas bus atmestas.
3. Pasiūlymo galiojimo užtikrinimo vertė – **15 000,00 Eur** (penkiolika tūkstančių eurų). **Pasiūlymo galiojimo užtikrinimo suma laikoma minimaliais Perkančiosios organizacijos nuostoliais, kurių įrodinėti Perkančioji organizacija neprivalo.**
4. Jeigu pasiūlymo galiojimo užtikrinimui teikiama banko garantija arba laidavimo draudimu, pasiūlymo galiojimo užtikrinimas pateikiamas skaitmenine forma kartu su pasiūlymu CVP IS priemonėmis. Pasiūlymo galiojimo užtikrinimo dokumentas privalo būti pasirašytas jį išdavusios įstaigos įgalioto darbuotojo saugiu elektroniniu parašu. Pateikiant draudimo bendrovės laidavimo raštą, kartu turi būti pateikiama laidavimo draudimo liudijimo (poliso) skaitmeninė kopija ir dokumento, patvirtinančio įvykdytą apmokėjimą, skaitmeninė kopija. Pasiūlymo galiojimo užtikrinimas (elektroninis dokumentas) pasiūlymo dokumentų sudėtyje turi būti pateiktas atskiru failu, kad liktų aktyvus užtikrinimą išdavusios įstaigos įgalioto darbuotojo elektroninis parašas. Pasiūlymo galiojimo užtikrinimo dokumento galiojimo terminas turi būti toks pat, kaip pasiūlymo galiojimo terminas, nurodytas šių konkurso sąlygų 53 punkte. Pavyzdinės pasiūlymo galiojimo užtikrinimo (laidavimo ir garantijos) formos pateiktos šių konkurso sąlygų 5 priede.
5. Pasiūlymo galiojimo užtikrinime (banko garantijoje ar draudimo bendrovės laidavime) turi būti numatyta, kad visi ginčai sprendžiami Lietuvos Respublikos teisės aktų nustatyta tvarka ir perkančiajai organizacijai pareikalavus, užtikrinimo suma besąlygiškai sumokama perkančiajai organizacijai, tokiais atvejais:
   1. jei tiekėjas po vokų atplėšimo procedūros, pasiūlymų galiojimo laikotarpyje atšaukia savo pasiūlymą;
   2. tiekėjas neatsakinėja į perkančiosios organizacijos užklausimus dėl tiekėjų pašalinimo pagrindų nebuvimą, kvalifikacijos reikalavimų atitiktį patvirtinančių duomenų patikslinimo, trūkstamų ar netikslių dokumentų pateikimo ar patikslinimo, dėl pasiūlymo paaiškinimo ar dėl neįprastai mažos kainos pagrindimo;
   3. jei tiekėjas, jo pasiūlymą pripažinus laimėjusiu, ir pakvietus pasirašyti pirkimo sutartį, raštu atsisako pasirašyti pirkimo sutartį, siekia pasirašyti pirkimo sutartį kitomis sąlygomis, negu buvo nustatyta konkurso dokumentuose arba iki nustatyto termino nepasirašo pirkimo sutarties;
   4. jei pasirašius pirkimo sutartį, tiekėjas per nustatytą terminą nepateikia perkančiajai organizacijai tinkamo sutarties įvykdymo užtikrinimo.
6. **Tiekėjui pasirinkus pasiūlymo galiojimą užtikrinti draudimo bendrovės laidavimo draudimo raštu, jame turi būti nustatyta, kad esant prieštaravimams tarp draudimo bendrovės laidavimo draudimo taisyklių nuostatų ir pagal šias pirkimo sąlygas išduoto laidavimo draudimo rašto teksto, pirmumo teisė bus teikiama pirkimo sąlygoms ir Perkančiosios organizacijos priimto laidavimo draudimo rašto tekstui.**
7. Jeigu pasiūlymo galiojimui užtikrinti pateiktas užstatas, perkančioji organizacija turi teisę pasinaudoti užtikrinimu (tiekėjui negrąžinti užstato), esant šių konkurso sąlygų 63.1–63.4 punktuose nurodytoms aplinkybėms.
8. Prieš pateikdamas pasiūlymo galiojimo užtikrinimą tiekėjas gali prašyti perkančiosios organizacijos patvirtinti, kad ji sutinka priimti jo siūlomą pasiūlymo galiojimo užtikrinimą. Tokiu atveju perkančioji organizacija privalo atsakyti tiekėjui ne vėliau kaip per 3 darbo dienas nuo prašymo gavimo dienos. Šis patvirtinimas neatima teisės iš perkančiosios organizacijos atmesti pasiūlymo galiojimo užtikrinimą, gavus informaciją, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų perkančiajai organizacijai arba kitiems ūkio subjektams, ar netinkamai juos vykdė.
9. Perkančioji organizacija, tiekėjui pareikalavus, įsipareigoja nedelsdama ir ne vėliau kaip per 7 dienas grąžinti pasiūlymo galiojimą užtikrinantį dokumentą, kai:
   1. pasibaigia pirkimo pasiūlymų užtikrinimo galiojimo laikas;
   2. įsigalioja pirkimo sutartis ir pirkimo sutarties įvykdymo užtikrinimas;
   3. buvo nutrauktos pirkimo procedūros.
10. Perkančiajai organizacijai pasinaudojus ar nepasinaudojus pasiūlymo galiojimo užtikrinimu, neapribojama perkančiosios organizacijos teisė pareikalauti sumokėti dalyvio, kurio pasiūlymas buvo atmestas dėl to, kad buvo nepateiktas, arba pateiktas netinkamas pasiūlymo galiojimo užtikrinimas, ar dalyvis, Komisijai paprašius, neteikė jokių pasiūlymo paaiškinimų, prašomų dokumentų ar jų patikslinimų, visą skirtumą tarp jo pateikto pasiūlymo ir sekančio pagal kainą pasiūlymo vertės, o jeigu buvo gautas tik vienas pasiūlymas – skirtumą tarp pakartotinai vykdomo pirkimo laimėjusio pasiūlymo vertės.

**VII. KONKURSO SĄLYGŲ PAAIŠKINIMAS IR PATIKSLINIMAS**

1. Konkurso sąlygos gali būti paaiškinamos, patikslinamos tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Prašymai paaiškinti konkurso sąlygas gali būti pateikiami perkančiajai organizacijai CVP IS susirašinėjimo priemonėmis ne vėliau kaip likus 6 dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti konkurso sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
2. Nesibaigus pasiūlymų pateikimo terminui, perkančioji organizacija turi teisę savo iniciatyva paaiškinti, patikslinti konkurso sąlygas.
3. Atsakydama į kiekvieną tiekėjo CVP IS susirašinėjimo priemonėmis pateiktą prašymą paaiškinti konkurso sąlygas, jeigu jis buvo pateiktas nepasibaigus šių konkurso sąlygų 69 punkte nurodytam terminui, arba aiškindama, tikslindama konkurso sąlygas savo iniciatyva, perkančioji organizacija turi paaiškinimus, patikslinimus paskelbti CVP IS ir išsiųsti visiems tiekėjams, kurie prisijungė prie pirkimo, ne vėliau kaip likus 4 dienoms iki pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas perkančioji organizacija atsako ne vėliau kaip likus 4 dienoms iki pasiūlymų pateikimo termino pabaigos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kurie prisijungė prie pirkimo, bet nenurodo, kuris tiekėjas pateikė prašymą paaiškinti konkurso sąlygas. Atsakymai į tiekėjų klausimus ar konkurso sąlygų paaiškinimai, patikslinimai perkančiosios organizacijos iniciatyva paskelbiami CVP IS bei teikiami tik CVP IS priemonėmis prie pirkimo prisijungusiems tiekėjams.
4. Perkančioji organizacija, paaiškindama ar patikslindama konkurso dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.
5. Perkančioji organizacija nerengs susitikimų su tiekėjais dėl konkurso dokumentų paaiškinimų.
6. Bet kokia informacija, konkurso sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis (pranešimus gaus prie pirkimo prisijungę tiekėjai).
7. Tuo atveju, kai tikslinama paskelbta informacija, perkančioji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu perkančioji organizacija konkurso sąlygas paaiškina (patikslina) ir negali konkurso sąlygų paaiškinimų (patikslinimų) ar susitikimo protokolų išrašų (jeigu susitikimai įvyks*)* pateikti taip, kad visi kandidatai juos gautų ne vėliau kaip likus 4 dienoms iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ar susitikimų protokolų išrašus. Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami suinteresuotiems tiekėjams, jeigu tokie yra žinomi perkančiajai organizacijai.

**VIII. VOKŲ SU PASIŪLYMAIS ATPLĖŠIMO PROCEDŪROS**

1. Pradinis susipažinimas su tiekėjų pasiūlymais, gautais CVP IS priemonėmis prilyginamas vokų su pasiūlymais atplėšimui. Komisijos posėdis, kurio metu vyks susipažinimo su tiekėjų pasiūlymais, gautais CVP IS priemonėmis, (toliau – vokų su pasiūlymais atplėšimo) procedūra, vyks Šiaulių rajono savivaldybės administracijos Viešųjų pirkimų skyriaus patalpose, Vilniaus g. 263, Šiauliai, CVP IS paskelbtame skelbime apie pirkimą nurodytu laiku.
2. Vokų su pasiūlymais atplėšimo procedūroje tiekėjų atstovai nedalyvauja.
3. Vokų su pasiūlymais atplėšimo procedūroje skelbiamas pasiūlymą pateikusio tiekėjo pavadinimas, pasiūlyme nurodyta kaina ir pranešama, ar pasiūlymas pateiktas perkančiosios organizacijos nurodytomis elektroninėmis priemonėmis, ar pateiktas pasiūlymo galiojimo užtikrinimas. Susipažinimo su CVP IS priemonėmis pateiktais pasiūlymais procedūros rezultatus Komisija įformina protokolu.
4. Tolesnes pasiūlymų nagrinėjimo, vertinimo ir palyginimo procedūras atlieka Komisija.

**IX. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

1. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą, kvalifikacijos ir aplinkos apsaugos vadybos sistemos standartų reikalavimų atitiktį, jeigu tai būtina siekiant užtikrinti tinkamą pirkimo procedūros atlikimą.
2. Perkančioji organizacija pirmiausia patikrina dalyvių pasiūlymų galiojimo užtikrinimus (ar užtikrinimas pateiktas, ar užtikrinimas įsigaliojęs (už jo išdavimą yra apmokėta), ar užtikrinimas atitinka kitas nustatytas sąlygas ir pan.), ir jei reikia, paprašo iki nustatyto termino pateikti pasiūlymo galiojimo užtikrinimą, jį patikslinti arba užtikrinti jo įsigaliojimą. Dalyvio, iki perkančiosios organizacijos nurodyto termino nepateikusio pasiūlymo galiojimo užtikrinimo, nepašalinusio nurodytų trūkumų ar neužtikrinusio užtikrinimo įsigaliojimo, pasiūlymas atmetamas.
3. Perkančioji organizacija toliau vertina dalyvių pateiktus, galiojančius pasiūlymus, o nustačiusi ekonomiškai naudingiausią pasiūlymą, patikrina, ar nėra šį pasiūlymą pateikusio dalyvio pašalinimo pagrindų, ar šio dalyvio kvalifikacija tenkina nustatytus kvalifikacijos reikalavimus ar šis dalyvis laikosi aplinkos apsaugos vadybos sistemos standartų.
4. Perkančiosios organizacijos neatmesti pasiūlymai vertinami pagal ekonominio naudingumo pagal kainą ir kitus šiose konkurso sąlygose nurodytus ekonominio naudingumo kriterijus.
5. Pasiūlymo ekonominio naudingumo vertinimo kriterijai yra tokie:

|  |  |  |
| --- | --- | --- |
| **Ei. Nr.** | **Vertinimo kriterijus / kriterijaus parametras** | **Vertinimo kriterijaus lyginamasis svoris ekonominio naudingumo įvertinime** |
| 1. | Kriterijus (**C**) – pasiūlymo kaina, Eur (be PVM).  Geriausia laikoma mažiausia kriterijaus reikšmė. | X1 = 94 |
| 2. | Kriterijus (**T**) – papildomas garantinis terminas.  Vertinama kriterijaus reikšmė – tiekėjo pasiūlyme nurodytas papildomas garantinis terminas, t. y. kiek mėnesių ilgesnis nei LR Civilinio kodekso 6.698 straipsnio 1 dalies 1 punkte nustatytas 5 metų garantinis terminas.  Geriausia laikoma didžiausia kriterijaus reikšmė.  Maksimali vertinama papildomo garantinio termino reikšmė yra 36 (t. y. jeigu tiekėjo nurodyta kriterijaus reikšmė bus didesnė negu 36, apskaičiuojant tiekėjo kriterijaus T balus, bus taikoma maksimali reikšmė „36“) | X2 = 6 |

1. Laimėjusiu pasiūlymu pripažįstamas pasiūlymas, kurio ekonominio naudingumo įvertinimo balų suma, apskaičiuota pagal šiose konkurso sąlygose nustatytus vertinimo kriterijus ir sąlygas, yra didžiausia. Maksimalus suminis ekonominio naudingumo balų skaičius yra 100.
2. Ekonominis naudingumas (S) apskaičiuojamas sudedant Tiekėjo pasiūlymo ekonominio naudingumo vertinimo kriterijų – kainos (C) ir papildomo statinio garantijos laiko (T) – balus:

S = C + T, kur:

* 1. kriterijaus **C** balai apskaičiuojami mažiausios iš pateiktų pasiūlymų pasiūlymokainos be PVM (Cmin) ir vertinamo pasiūlymo kainos be PVM (Cp) santykį padauginant iš kriterijaus lyginamojo svorio (X1):

.

* 1. kriterijaus T balai apskaičiuojami vertinamo pasiūlymo papildomo garantinio termino (Tp) reikšmę mėnesiais (sveiku skaičiumi) ir nustatyto maksimalaus papildomo garantinio termino reikšmės (Tmax = 36 mėnesiai) santykį padauginant iš kriterijaus lyginamojo svorio (X2):

1. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
2. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo CVP IS susirašinėjimo priemonėmis paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo procedūros metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
3. Jei dalyvio pasiūlyme nurodyta Darbų ar jų sudedamųjų dalių kaina atrodo neįprastai maža, perkančioji organizacija reikalauja, kad dalyvis pagrįstų pasiūlyme nurodytą darbų ar jų sudedamųjų dalių kainą. Pasiūlyme nurodyta darbų kaina arba sąnaudos visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.
4. Perkančioji organizacija, įvertinusi EBVPD pateiktą informaciją ir, jeigu taikytina, šių konkurso sąlygų 80 punkte nurodytuose dokumentuose pateiktą informaciją, priima sprendimą dėl kiekvieno pasiūlymą pateikusio dalyvio atitikties reikalavimams ir kiekvienam iš jų ne vėliau kaip per 3 darbo dienas raštu praneša apie šio patikrinimo rezultatus, pagrįsdama priimtus sprendimus.
5. Perkančioji organizacija, nustačiusi ekonomiškai naudingiausią pasiūlymą, prieš priimdama sprendimą dėl laimėjusio pasiūlymo pagal šių konkurso sąlygų X skyriaus nuostatas, kreipiasi į dalyvį, kurio pasiūlymas gali būti pripažintas laimėjusiu, ir paprašo pateikti tiekėjo pašalinimo pagrindų nebuvimą, nustatytų kvalifikacijos ir aplinkos apsaugos vadybos standartų reikalavimų atitiktį patvirtinančius dokumentus, nurodydama šių dokumentų pateikimo terminą. Taip pat šio tiekėjo bus prašoma pateikti jo pasiūlymo kainą detalizuojančius sąmatinius skaičiavimus, kurie bus taikomi, nustatant konkretaus papildomo darbo ir (ar) nevykdomo darbo įkainį pagal pirkimo sutarties sąlygas. Pateikti sąmatiniai skaičiavimai taps pirkimo sutarties dalimi.
6. Perkančioji organizacija nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, atitiktį kvalifikacijos reikalavimams ir aplinkos apsaugos vadybos sistemos standartams, jeigu jis:
   1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi Centrinės viešųjų pirkimų informacinės sistemos priemonėmis;
   2. šiuos dokumentus jau turi iš ankstesnių pirkimo procedūrų, jeigu šiuose dokumentuose nurodyta informacija vis dar yra aktuali (dokumentas išduotas prieš ne daugiau dienų, negu nurodyta atitinkamoje šių konkurso sąlygų 20 punkte 1 lentelėje).
   3. nuo 2024-01-01 įsigaliojus VPĮ 25 straipsnio 1 dalies pakeitimui, atliekant supaprastintus pirkimus, kai tiekėjas pateikia EBVPD, pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, nereikalaujama. Pažymų, patvirtinančių tiekėjo pašalinimo pagrindų nebuvimą, perkančioji organizacija gali reikalauti iš tiekėjų tik turėdama pagrįstų abejonių dėl šių tiekėjų patikimumo.
7. Komisija patikrina dalyvio pagal šių konkurso sąlygų 91 punktą pateiktus dokumentus. Jeigu Komisija nustato, kad dalyvio pateikti tiekėjo pašalinimo priežasčių nebuvimą, kvalifikacijos reikalavimų ar aplinkos apsaugos vadybos sistemos reikalavimų atitiktį pagrindžiantys dokumentai yra neišsamūs arba netikslūs, ji privalo CVP IS susirašinėjimo priemonėmis prašyti tiekėjo juos papildyti arba paaiškinti per perkančiosios organizacijos nurodytą terminą.
8. Jeigu tiekėjas pateikė netikslius, neišsamius konkurso dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą ar jų nepateikė, perkančioji organizacija privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą.
9. Iškilus klausimams dėl pasiūlymų turinio ir Komisijai CVP IS susirašinėjimo priemonėmis paprašius, tiekėjai privalo per Komisijos nurodytą terminą pateikti CVP IS susirašinėjimo priemonėmis papildomus paaiškinimus nekeisdami pasiūlymo esmės.
10. Tiekėjo pateiktų dokumentų ar duomenų patikslinimai, pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai siunčiami perkančiajai organizacijai tik CVP IS susirašinėjimo priemonėmis.
11. Komisija atmeta pasiūlymą, jeigu:
    1. tiekėjas pateikė pasiūlymą ne CVP IS priemonėmis;
    2. perkančiosios organizacijos prašymu CVP IS priemonėmis nepateikė ar nepatikslino pateiktų netikslių ar neišsamių duomenų apie pašalinimo pagrindų nebuvimą, kvalifikacijos reikalavimų ar aplinkos apsaugos vadybos sistemos standartų reikalavimų atitiktį;
    3. tiekėjas neatitinka nustatytų tiekėjų pašalinimo pagrindų nebuvimo, kvalifikacijos reikalavimų ar aplinkos apsaugos vadybos sistemos standartų reikalavimų, arba perkančiosios organizacijos prašymu nepateikė ar nepatikslino pateiktų netikslių ar neišsamių duomenų apie šių reikalavimų atitikimą CVP IS priemonėmis;
    4. jeigu apie nustatytų reikalavimų atitikimą tiekėjas pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis;
    5. pasiūlymas neatitiko konkurso sąlygose nustatytų reikalavimų, tame tarpe, bet neapsiribojant: tiekėjas pateikė daugiau negu vieną pasiūlymą (pagal šių konkurso sąlygų 42 punkto nuostatas); tiekėjo siūlomų darbų apimtis ar savybės neatitinka konkurso dokumentuose nustatytų reikalavimų; tiekėjas pateikė netikslius, neišsamius konkurso dokumentuose nuodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą, ar jų nepateikė, ir perkančiosios organizacijos prašymu šių dokumentų nepateikė ar nepatikslino per perkančiosios organizacijos nurodytą terminą; tiekėjas su pasiūlymu nepateikė reikalaujamų su pasiūlymu pateikti dokumentų, nurodytų šių konkurso sąlygų 41.1, 41.2 punktuose, tiekėjas pateikė užšifruotą pasiūlymą ar jo dalį, bet nustatytu laiku nepateikė arba pateikė neteisingą slaptažodį pasiūlymui iššifruoti ir pan.;
    6. tiekėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo;
    7. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos;
    8. buvo pasiūlyta neįprastai maža kaina ir tiekėjas Komisijos prašymu nepateikė raštiško nepateikia tinkamų kainos pagrįstumo įrodymų arba kitaip nepagrindė neįprastai mažos kainos.
12. Perkančioji organizacija CVP IS Viešųjų pirkimų tarnybos nustatyta tvarka paskelbia informaciją apie tiekėją, kuris pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, arba apie tiekėją, kuris dėl pateiktos melagingos informacijos nepateikė patvirtinančių dokumentų, reikalaujamų pagal VPĮ 50 straipsnį, kai jis buvo pašalintas iš pirkimo procedūros ar kai priimtas teismo sprendimas.

**X. PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO**

1. Perkančioji organizacija, norėdama priimti sprendimą dėl laimėjusio pasiūlymo, turi nustatyti pasiūlymų eilę (išskyrus atveją, kai pasiūlymą pateikia tik vienas tiekėjas). Pasiūlymų eilė nustatoma ekonominio naudingumo mažėjimo tvarka. Tais atvejais, kai kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas CVP IS pateiktas anksčiausiai.
2. Perkančioji organizacija, sudariusi pasiūlymų eilę, gali priimti sprendimą dėl laimėjusio pasiūlymo ir pirkimo sutarties sudarymo. Laimėjusiu pasiūlymas pripažįstamas vadovaujantis VPĮ 45 straipsnio 1 dalies nuostatomis.
3. Perkančioji organizacija dalyviams ne vėliau kaip per 5 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, pateikia šių konkurso sąlygų 102 punkte nurodytos atitinkamos informacijos, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę, laimėjusį pasiūlymą ir tikslų atidėjimo terminą. Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar pradėti pirkimą iš naujo.
4. Perkančioji organizacija, gavusi dalyvio raštu pateiktą prašymą, ne vėliau kaip per 15 dienų nuo jo gavimo dienos išsamiai pateikia šią informaciją:
   1. dalyviui, kurio pasiūlymas nebuvo atmestas, – laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio ar preliminariosios sutarties šalių pavadinimus;
   2. dalyviui, kurio pasiūlymas buvo atmestas, – pasiūlymo atmetimo priežastis.
5. Konkursą laimėjęs tiekėjas privalo pasirašyti pirkimo sutartį per perkančiosios organizacijos nurodytą terminą. Pirkimo sutarčiai pasirašyti laikas gali būti nustatomas atskiru pranešimu CVP IS susirašinėjimo priemonėmis arba nurodomas pranešime apie laimėjusį pasiūlymą.
6. Pirkimo sutartis negali būti sudaroma, kol nesibaigė pirkimo sutarties sudarymo atidėjimo terminas. Atidėjimo terminas netaikomas, kai vienintelis suinteresuotas dalyvis yra tas, su kuriuo sudaroma pirkimo sutartis.
7. Jeigu tiekėjas, kurio pasiūlymas pripažintas laimėjusiu, raštu ar pranešimu CVP IS susirašinėjimo priemonėmis atsisako sudaryti pirkimo sutartį, iki nurodyto laiko neatvyksta sudaryti pirkimo sutarties, nepateikia konkurso sąlygose nustatyto pirkimo sutarties įvykdymo užtikrinimo arba atsisako pirkimo sutartį sudaryti konkurso dokumentuose nustatytomis sąlygomis, laikoma, kad jis atsisakė sudaryti pirkimo sutartį, ir perkančioji organizacija turi teisę į tokio tiekėjo pasiūlymo galiojimo užtikrinimą. Tuo atveju perkančioji organizacija, prieš tai patikrinusi tiekėjo pašalinimo priežasčių nebuvimo, kvalifikacijos ir aplinkos apsaugos vadybos sistemos standartų reikalavimų atitiktį, kaip nurodyta šių konkurso sąlygų 82–97 punktuose, siūlo sudaryti pirkimo sutartį dalyviui, kurio pasiūlymas pagal pasiūlymų eilę yra pirmas po dalyvio, atsisakiusio sudaryti pirkimo sutartį.
8. Perkančioji organizacija turi teisę bet kuriuo metu iki pirkimo sutarties sudarymo nutraukti pirkimo procedūras.

**XI. PRETENZIJŲ IR SKUNDŲ NAGRINĖJIMO TVARKA**

1. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, turi teisę pateikti pretenziją perkančiajai organizacijai VPĮ 102 straipsnyje nustatyta tvarka. Perkančiosios organizacijos priimtas sprendimas gali būti skundžiamas teismui VPĮ VII skyriuje nustatyta tvarka.
2. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos. Neprivaloma nagrinėti pretenzijų, teikiamų pakartotinai dėl to paties perkančiosios organizacijos priimto sprendimo arba atlikto veiksmo.

**XII. PIRKIMO SUTARTIES SĄLYGOS**

1. Pirkimo sutarties projektas yra pateiktas šių konkurso sąlygų 6 priede.
2. Pirkimo sutarties sąlygos pirkimo sutarties galiojimo laikotarpiu gali būti keičiamos laikantis VPĮ 89 straipsnio nuostatų.
3. Perkančioji organizacija reikalauja, kad tiekėjas, su kuriuo bus pasirašyta pirkimo sutartis, per 10 darbo dienų nuo pirkimo sutarties pasirašymo pateiktų tinkamą sutarties įvykdymo užtikrinimą.
4. Sutarties įvykdymo užtikrinimas pateikiamas eurais, viena iš toliau nurodytų formų:
   1. Lietuvos Respublikoje ar užsienyje registruoto banko besąlygine garantija;
   2. Lietuvos Respublikoje ar užsienyje registruotos draudimo bendrovės besąlyginiu laidavimo draudimu. Kartu turi būti pateiktas laidavimo draudimo polisas bei dokumentas, patvirtinantis, kad draudimo bendrovei yra apmokėta už laidavimo draudimą;
   3. užstatu, kuris pervedamas į Šiaulių rajono savivaldybės administracijos sąskaitą Nr. LT544010044200030055, esančią banke „Luminor Bank“, AS Lietuvos skyrius.
5. Pirkimo sutarties įvykdymo užtikrinimo dydis – 10 procentų nuo pradinės sutarties vertės be PVM (suapvalintas iki sveiko skaičiaus).
6. Kiti reikalavimai Pirkimo sutarties įvykdymo užtikrinimui yra išdėstyti šių konkurso sąlygų 6 priede Pirkimo sutarties projekte (7 skyriuje).
7. Sudarius pirkimo sutartį, tačiau ne vėliau negu pirkimo sutartis pradedama vykdyti, tiekėjas įsipareigoja perkančiajai organizacijai pranešti tuo metu žinomų ūkio subjektų/subtiekėjų pavadinimus, kontaktinius duomenis ir jų atstovus. Perkančioji organizacija taip pat reikalauja, kad tiekėjas informuotų apie minėtos informacijos pasikeitimus visu pirkimo sutarties vykdymo metu, taip pat apie naujus ūkio subjektus/subtiekėjus, kuriuos jis ketina pasitelkti vėliau. Jeigu taikomos VPĮ 88 straipsnio 5 dalies nuostatos, kartu su informacija apie naujus ūkio subjektus/subtiekėjus pateikiami ir ūkio subjektų/subtiekėjų pašalinimo pagrindų nebuvimą patvirtinantys dokumentai bei įrodymai, kad ūkio subjektai/subtiekėjai laikosi aplinkos apsaugos vadybos sistemos standartus.
8. Vykdant pirkimo sutartį, su ūkio subjektais/subtiekėjais gali būti atsiskaitoma tiesiogiai. Perkančioji organizacija ne vėliau kaip per 3 darbo dienas nuo šių konkurso sąlygų 115 punkte nurodytos informacijos gavimo raštu informuoja ūkio subjektus/subtiekėjus apie tokią tiesioginio atsiskaitymo galimybę, o ūkio subjektas/subtiekėjas, norėdamas pasinaudoti tokia galimybe, raštu pateikia prašymą perkančiajai organizacijai. Tais atvejais, kai ūkio subjektas/subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp perkančiosios organizacijos, pirkimo sutartį sudariusio tiekėjo ir jo ūkio subjekto/subtiekėjo, kurioje aprašoma tiesioginio atsiskaitymo su ūkio subjektu/subtiekėju tvarka, atsižvelgiant į konkurso dokumentuose ir ūkio subjekto/subtiekėjo sutartyje nustatytus reikalavimus. Trišalėje sutartyje turi būti nustatyta teisė tiekėjui prieštarauti nepagrįstiems mokėjimams.

**XIII. ASMENS DUOMENŲ APSAUGA**

1. Vykdant šio pirkimo procedūras bei sudarytą pirkimo sutartį, perkančioji organizacija ir tiekėjas turi laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų apsaugą.
2. Pirkimo procedūrų metu ir pirkimo sutarties vykdymo metu gauti asmens duomenys yra tvarkomi pagal Reglamento (ES) 2016/679 6 straipsnio 1 dalies b punktą, t. y. tvarkyti duomenis būtina siekiant įvykdyti sutartį, kurios šalis yra duomenų subjektas.
3. Perkančioji organizacija iš tiekėjo gali prašyti tik tiek asmens duomenų, kiek yra būtina pirkimo procedūrai atlikti bei pirkimo sutarčiai įvykdyti.
4. Tiekėjas turi informuoti asmenis, nurodytus teikiamuose dokumentuose dėl tiekėjų pašalinimo pagrindų nebuvimo, dėl kvalifikacijos reikalavimų atitikimo bei kitus su pirkimo sutarties vykdymu susijusius asmenis apie jų asmens duomenų tvarkymą pirkimo procedūrų bei pirkimo sutarties pagrindu pagal Reglamento (ES) 2016/679 13 straipsnį.
5. Tiekėjas teikdamas pasiūlymus ar kitus dokumentus atsako už tikslų, sąžiningą ir teisėtą pateiktų asmens duomenų tvarkymą, taip pat už tai, kad nebūtų teikiami pertekliniai asmens duomenys. Dėl perteklinių duomenų teikimo yra atsakingas pats tiekėjas.
6. Jei tiekėjas numato pasitelkti ūkio subjektą/subtiekėją, pagal Reglamentą (ES) 2016/679 jam yra taikomi lygiai tokie pat reikalavimai kaip ir tiekėjui. Tiekėjas privalo informuoti ūkio subjektą/subtiekėją (duomenų subjektą), kad pirkimo procedūrų metu (pirkimo sutarties vykdymo metu) jo asmens duomenys bus tvarkomi vadovaujantis Reglamento (ES) 2016/679 13 straipsniu.
7. Perkančioji organizacija, gavusi dalyvio raštu pateiktą prašymą susipažinti su galimo laimėtojo pasiūlymu, pateikia tik tuos duomenis, kurių tiekėjas nenurodė kaip konfidencialių (arba duomenų konfidencialumo tinkamai nepagrindė), ir teikiant juos užtikrina, kad yra uždengti pertekliniai fizinio asmens duomenys.
8. Perkančioji organizacija, CVP IS skelbdama pateiktą tiekėjo pasiūlymą, pirkimo sutartį ir kitus dokumentus pagal VPĮ 86 straipsnio 9 dalies nuostatas, vadovaudamasi Reglamento (ES) 2016/679 6 straipsnio 1 dalies c punktu, įsipareigoja skelbti tik tiek asmens duomenų, kiek reikia identifikuoti konkretų fizinį asmenį kaip ūkio subjektą, t. y. fizinio asmens vardą, pavardę, individualios veiklos pažymėjimo arba verslo liudijimo numerį arba kaip juridinio asmens atstovą, ir neskelbti kitų asmenų asmens duomenų.
9. Perkančioji organizacija ir tiekėjas, su kuriuo bus sudaryta pirkimo sutartis, gautus asmens duomenis saugo – ne trumpiau kaip 4 metus nuo Sutarties įvykdymo ir ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.

\_\_\_\_\_\_\_\_\_\_\_\_\_\_\_\_\_\_\_\_

1. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-2)
2. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-3)
3. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-4)